Auzolana lan gordea balitz bezala | Auzolana lan gordea balitz bezala – iparraldekohitza\nJoan den urtean mahastizain independente batzuen etxaldeetarat agertu ziren kontrolatzaileak. Aurten, berriz, Baigorriko sotoko ekoizleak zituzten jomugan, Baigorrin berean segurik bi kontrol egin baitira, mahats biltzeen lehen egunean.\nDireccte erakundeko lan ikuskaritzak eta MSA laborarien asurantza kutxak eskuz esku eraman kontrolak dira. Mahats biltzen ari direnak oro barrandatu nahi dituzte ikusteko deklaratuak diren, beraz, haien kotizazioa pagatua den. Hala ez bada, isuna bil dezakete mahastizainek. Etxaldeetako aspaldiko ohitura jartzen dute dudan kontrol hauek, hunkiak direnen arabera. “Elkar laguntza lan ilegal gisa ikusten dute. Beltzean egin lan gisa”, dio etsiturik Joan Lapeyrade Azkarateko mahastizainak. Garazi aldeko ordezkaria da MSAn, gainera, Lapeyrade. Ikusiz azken bi urte hauetan kontrolak emendatu eta zorroztu direla, Hego Akitaniako MSAko azken bilkuran bere ikusmoldea eman zuen: “Pixka bat kexatu nintzen. Erran nien triste zela MSAk parte hartzea isunen gauza horretan, zeren eta hemen usaiak halakoak baitira, hola ari garelako lanean. Iduriz ez da deus egiten ahal. Ez dute ulertu nahi; edo ulertzen dute, baina ez dute onartu nahi”.\nThierry Michelet, Hego Akitaniako MSAko Kontu eta Diru zuzendaria da Pauen. Bere gain ditu, hain zuzen, kanpoko kontrolak eta iruzurraren kontrako saila. Gizarte asurantzaren bizigarritasuna jartzen du arrazoi gisa kontrolen baitezpadakotasuna esplikatzeko: “Gai aski konplexua da. Gizarte gerizaren sistema, asurantza bidezkoa da. Laguntzen ukaiteko, kotizazioak ordaindu behar dira. Beraz, sistema bizigarria da kotizazioei esker. Nahi badugu iraun dezan, kotizazioak pagatu behar dira”.\nMicheletek dio kontrolatzaileek malgutasuna badutela. “Egia da elkar laguntza anitz egiten dela, eta kontrolatzaileak du neurtu behar. MSAko kontrolatzaileak ez dira absolutuki hertsatze nahikunde batean. Frankotan aholkuak dira, heziketa bat jendeak uler dezan”. Horiek hola, larderiak bere ondorioak baditu. Lapeyrade: “Batzuk beldurtu dira galdegitea lagunei eta auzoei kontrolengatik. Beraz ari zan dira mahats biltzen talde ttipiagoan”.\nBere mahastian arrotz\nElorri Reca bere bizi lagunarekin mahastizaina da Izpura Bordaxurian. Iaz, kontrola izan zuten, eta isuna gibeletik. Kontatu du nola lan ikuskaritzako bi agente eta MSAko ordezkari bat agertu zitzaizkien. “Jin ziren goiz batez. Zuzenki joan ziren mahats biltzaileengana, eta ez guri buruz. Galdegin zieten nola pagatuak ziren, zenbat oren egiten zuten”. Denak harritu zituen, aspaldiko usatuak baitziren mahastian. “Aita-amen lagunekin ari gara beti. Erretretan direnak, edo eguna hartzen dutenak laguntzerat jiteko”. Mahats biltzaileek naturalki ihardetsi zieten: “Arrapostua eman zuten hor zirela gure laguntzeko, bazutela bazkaria, batzuetan opari batzuk mahats biltzeen bukaeran, baina ez zirela horretako jiten, baizik eta gure laguntzeko zinez, maite baitute gurekin lan horren partekatzea”.\nKontrolatzaileek izenak hartu zituzten eta MSAn sartuak zirenez egiaztatzera joan ziren. Horra arte boluntarioak onartuak ziren, hala ekarriak baziren, baina mahastizainek jakin gabe araua aldatua izan zen. “Joan den urtetik ez da gehiago hala, eta zuzenki pasatzen dituzte sasoilari gisa. Beraz, behar diezu pagatu soldata bat. Onartzen dizkizute bakarrik aita-amak eta haurrak”. Bizkitartean, ttantta, edo aitaginarreba deklaratu behar dira. Familia barneko laguntzari buruz arrapostu eman du MSAko kontu zuzendariak: “Familia baitako elkar laguntza baldintza batzuek arautzen dute. Baldintza horien arabera egina bada, ez da arazorik. Baina, gizarte gerizaren sistemari bizkar emateko egina bada, hor bada arazo bat”. Bizkar ematea zeri erraten zaion, ezen ez zitzaien ustekabe ttipia gertatu Bodaxurian, etxaldeko mahastia bizi guzian landu duen osaba erretiratuarekin. “Gure otto, etxeko lehengo mahastizaina, behar izan dugu deklaratu. Ikusten duzu zentzugabekeria noraino doan? Hura ere ez da sartzen ahal bere mahastian esku kolpe ematera izenik eman gabe”.\nIsuna etorri zen zenbait egun berantago: 2.800 euro. Lortu zuten ttipiarazten, agertzen ez ziren biltzaileen kotizazioak pagatuz. Hondarrean, 1.500 euro inguruko prozedura izan zen.\nEneguak ez ziren horretan gelditu. Ondotik, Reca familiaren adiskide mahats biltzaile batzuk beren osagarri asurantzaren kutxatik kenduak izan ziren. “Aurten anitz ez dira etorri mahats biltzera, sekulako zailtasunak izan dituztelako berriz onartuak izateko beren asurantza kutxan. MSAk beren kutxatik ezabarazi zituen”. Micheletek ukatzen du hala daitekeenik: “Ez, ez da hola ibiltzen. Asurantza kutxa bati lotuak gara dugun lan sailaren arabera. Beraz, ez da zerrendatik kenduak izan direla, baina sartuak izan direla lan egin duten enpresako sailean. Matrikulazioa aldatu zaie epe batez, baina ez da etenik gizarte gerizan”. Alta, delako lagunen artean baziren banketxe langile edo funtzionario batzuk, bakoitza araberako kutxan zirenak. “Aste batez mahats biltzen ibili zirelakoan, MSAk zuzenki jarri zituen bere kutxan, laborari gisa izendaturik. Bide biziki malkartsua izan da beren kutxak berriz onar zitzan. Bat, hiru hilabetez egon da osagarri asurantzarik gabe”. Pertsona gisa haiei ere kalte egin diela dio Recak: “Gu ere kakan uzten gaitu, adiskideak baititugu”.\nBizimolde bat dudan\nLapeyradek dio ulergarri dela lanean ari denaren gerizatzea sekula ezbehar bat gertatzen balitz. Bizkitartean, lotsa da ez ote duen MSAk beste arrazoi bat: “Ene iduriko, sos beharretan dira”. Recari ere ez zaio sinesgarria iruzurraren kontrako borroka. “Ez dute zinez bilatzen beltzeko lanik badenez. Lan ikuskaritzak, ontsalaz, zinez miatu behar baitu. Hor ez zen hala, zinezko elkar laguntza zen. Momentu goxo baten pasatzea elkarrekin, betidanik egin den bezala”. Tranpa egile balira bezala susmagarritzat hartuak izatea ez du onesten. “Ez ditugu etorkin batzuk lanean ariarazten. Laguntzera etorri nahi duten lagunak dira. Nardatzen gaituzte gu, makurrik egiten ez dugularik. Lagunekin, giro onean aritu nahi dugu, besterik ez”.\nOroz gain, usaia, bizimolde baten kontrako saiakera ikusten dute bi mahastizainek. Lapeyrade: “Dena aldatzen du. Auzolanaren izpiritua da, eta horren hausten ari dira”. Urrunago doa Reca: “Nik uste dut bizimolde hori kontrolatu nahi dutela, ez dadin gehiago hola egin”.\nLapeyradek uste du laborari guzien artean behar litzatekeela menturaz gutun bat idatzi eta auziari aterabideak bilatu.


Goikoetxeak ezin izan du Urrezko Eskularrua irabazi - Zumaia - Baleike.eus\nGoikoetxeak ezin izan du Urrezko Eskularrua irabazi\nBaleike 2017-08-17 13:48\nMiarritzeko Urrezko Eskularrua txapelketako finala jokatu zen atzo leporaino bete zen Aguilera frontoian. Iñaki Osa Goikoetxeak eta Lekerikak osatutako bikotea zen, teorian, faboritoa, baina Egiguren eta Minvielle izan dira aurtengo irabazleak, 2 set eta 1eko emaitzarekin irabazi ondoren.\nLehen setean nagusi izan ziren Goikoetxea eta Lekerika. Hasiera berdindu baten ondoren, aurkariak 7-6 jarri ziren aurretik, baina zumaiarra jokoan agintzen jarri zen eta zuzenean 15. kartoira heldu ziren.\nBigarren setean Egigurenek eta Minvielle-ek pilota geldo bat aukeratu ziren eta hari esker erosoago hasi ziren jokatzen. Pixkanaka aurretik jarri ziren eta, nahiz eta Goikoetxeak eta Lekerikak erreakzioa eduki eta partida berdindu zuten arren (11-11, 12-12), atzo gorriz jokatu zuen bikoteak berdinketako seta irabazi zuen.\nBerdinketa hautsiko zuen hirugarren setean berehala 4-0 jarri ziren aurretik Egiguren eta Menvielle. Egiguren berak huts egin zuen hurrengo tantuan eta 4-1 emaitza igo zen markagailura. Hurrengoan, baina, ez zuen hutsik egin eta 5-1 emaitzarekin irabazi zuten seta eta, ondorioz, partida.


Aschbach (Alsazia) - Wikipedia, entziklopedia askea.\nAschbach Frantziako udalerria da, Bas-Rhin departamenduan dagoena, Ekialde Handia eskualdean. 2013an 679 biztanle zituen.\n48° 56′ 04″ N, 7° 59′ 00″ E / 48.9344°N,7.9833°E / 48.9344; 7.9833Koordenatuak: 48° 56′ 04″ N, 7° 59′ 00″ E / 48.9344°N,7.9833°E / 48.9344; 7.9833\nAschbach (Alsazia) (Frantzia)\nAschbach (Alsazia) (Bas-Rhin)\nAschbach (Alsazia) (Alsace)\nSiegen, Hoffen, Hunspach, Oberrœdern, Seebach, Stundwiller eta Trimbach\n2007an Aschbach udalerrian erroldatutako biztanleak 679 ziren. Familiak 237 ziren, horien artean 42 pertsona bakarrekoak ziren (25 bakarrik bizi ziren gizonak eta 17 bakarrik bizi ziren emakumeak), 79 seme-alabarik gabeko familiak ziren eta 116 seme-alabak dituzten bikoteak ziren.\n2007an 248 etxebizitza zeuden, 239 familiaren etxebizitza nagusia ziren, 2 bigarren erresidentzia ziren eta 7 hutsik zeuden. 226 etxeak ziren eta 22 apartamentuak ziren. 239 etxebizitza nagusietatik 203 bere jabearen bizilekua ziren, 28 alokairuan okupaturik zeuden eta 7 doan lagata zeuden; 1ek gela bat zuen, 5 etxek bi zituzten, 25 etxek hiru zituzten, 35 etxek lau zituzten eta 172 etxek bost zituzten. 223 etxek euren parking plaza propioa zuten azpian. 70 etxetan ibilgailu bat zegoen eta 150 etxetan bat baino gehiago zituzten.\nAschbach udalerriko biztanleria-piramidea 2009an .\n2007an lan egiteko adina zuten pertsonak 451 ziren, horien artean 363 aktiboak ziren eta 88 inaktiboak ziren. 363 pertsona aktiboetatik 341 lanean zeuden (193 gizon eta 148 emakume) eta 22 langabezian zeuden (6 gizon eta 16 emakume). 88 pertsona inaktiboetatik 23 erretiraturik zeuden, 24 ikasten zeuden eta 41 "bestelako inaktibo" gisa sailkaturik zeuden.\n2009an Aschbach udalerrian 232 unitate fiskal zeuden, 657 pertsonek osaturik. Pertsona bakoitzeko diru-sarrera fiskalaren mediana urteko 20.991 euro zen.\n2007an zeuden 13 komertzioetatik, 2 janari enpresak ziren, 5 eraikuntza enpresak ziren, 4 ibilgailuen saltze eta konpontze enpresak ziren, 1 ostalaritza eta jatetxe enpresa zen eta 1 higiezinen enpresa zen.\n2009an zeuden norbanakoentzako 6 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 1 igeltseroa eta 3 zurginak.\n2000. urtean Aschbach udalerrian 28 nekazaritza-ustiategi zeuden, 363 hektarea erabiltzen.\nStundwiller (1,2 km)\nOberrœdern (1,7 km)\nTrimbach (2,9 km)\nHoffen (3,1 km)\nCrœttwiller (3,5 km)\nHunspach (3,7 km)\nHatten (3,8 km)\nSeebach (4,0 km)\nAzken aldaketa 3 abuztua 2020(e)an, 20:39(e)tan\nOrriaren azken aldaketa: 3 abuztua 2020, 20:39.


Pentsio publikoen aurkako kanpainan berriro – BAT ETORRI /Consenso\nEnpresaburuen Zirkuluak, Transforma España Fundazioarekin elkarlanean egindako “Sénior Talentua eta Esperientziaren Balioa” dokumentuan, pentsio-sistema publikoaren iraunkortasuna zalantzan jarri ondoren, hura erreformatzeko proposamen batzuk egiten ditu, besteak beste: kontu nozionalak sortzea; erretiro-pentsioa kalkulatzeko kontuan hartzen diren kotizatutako urteen kopurua handitzea, lan-bizitza osora iritsi arte; pentsioetatik produktibitatera, eta ez KPIra; kotizazio sozialei dagokienez, enpresaburuak kotizatutakoaren eta langilearen artean oreka handiagoa ezartzea planteatzen dute, eta egungo banaketa-eredua hiru euskarritan oinarritutako eredu misto bihurtzea, banaketako bat, oinarrizko pentsioa, nahitaezko kapitalizazioko bat eta kapitalizazioko hirugarren bat bermatuko lituzkeena. Erreferentziazko ereduak Holanda, Suedia, Erresuma Batua, Dinamarka edo Alemaniakoak izango lirateke.\nKomeni da gogoratzea Enpresarien Zirkuluak, txandakako gobernuetan eragiteko asmoz, denbora asko daramala pentsioei arreta berezia eskaintzen, batez ere krisi ekonomikoko uneetan, horiek aitzakiatzat erabiltzen baititu, sistemaren iraunkortasunarekin zerikusi gutxi duten proposamenak egiteko, eta pentsio publikoak ahalik eta adierazpen txikienera murrizteko, pentsioak pribatiza daitezen lortzeko. 1996. urtean hasi ziren horretan. José Piñera Txileko Lan eta Aurreikuspen Sozialeko ministro izan zen Pinocheten garaian, banaketa-sistemaren ordez pentsio publikoen sistema ezartzeko txostena egitera. 2001.urtean, 66.buletina Gizarte Segurantzaren pribatizazioaren defentsa argia egiteko erabili zen, modu monografikoan, eta orain beren proposamen berriak argitaratu dituzte, pentsio publikoak murriztea helburu dutenak.\nBAT-ETORRI/CONSENSO, Gipuzkoako pentsiodunen kolektibotik, azken urteotan, kapitalizazio-sistemek sortutako beste batzuekin hobetutako gutxieneko pentsio publikoa bermatzera bideratutako beste herrialde batzuetako ereduak inportatzen saiatzen den joera bat nabarmendu nahi dugu. Baina herrialde bakoitzeko pentsio-sistemak ezin dira beren berezitasunetatik bereizi, honako hauei dagokienez: biztanleria, emakumeen eta gizonen enpleguaren jarduera-tasa, ekoizpen-eredua, lan-merkatuaren egoera (langabezia, enpleguaren kalitatea, soldata-maila edo lan-prekarietatea), ekonomiaren produktibitatea, bai eta haren egitura eta eraginkortasun fiskala ere. Ona da beste herrialde batzuetan gertatzen dena ezagutzea, baina ezin ditugu inportatu kostu sozial handiak ekarriko lituzketen kanpoko ereduak.\nBestalde, adierazi behar da gure pentsio-sistemari gutxieneko zorroztasunez heltzeak murrizpen orientabideetatik eta, askotan, asmo txarrez jokatzetik aldentzea eskatzen duela, aseguru kolektibo unibertsal bati dagokion banaketa-sistema bat aztertzera bideratuta, segmentu kontributibo batekin eta asistentzial batekin, eta finantzaketa mixto batekin, gurea bezalako gizarte-kotizazioekin eta Estatuaren ekarpenekin, kapitalizazio-sistema indibidualei dagozkien aldagai finantzarioak erabiliz. Horixe egin dute Espainiako Bankuak eta Espainiako Aktuarioen Institutuak azken azterketetan, eta bertako iturrietatik edaten du Enpresarien Zirkuluak. Eta hori, bere helburuetan, modalitateetan eta finantzaketan oso desberdinak diren errealitateak alderatu nahi direnean zentzurik ez duena, tamalgarri bihurtzen da Espainiako Bankuak pentsio publikoak zalantzan jartzen dituenean.\nHori guztia justifikatzeko, Enpresarien Zirkuluak Gizarte Segurantzaren egungo defizitaz, afiliatuen/pentsiodunen ratioaren bilakaeraz edo aldaketa demografikoez ohartarazi nahi digu. Bada, demografiari, bizi-itxaropenari eta ratio aktibo/pasiboei buruzko grafikoz bete ahal izango gaituzte, baina ez digute erantzungo gaur baino aberatsagoa den herrialde batek bihar egungoak baino pentsio txikiagoak zergatik ordainduko dituen. Hori gertatuko da gauzak aldatzeko gai ez bagara. Eta horrek, bidegabea izateaz gain, ez du inolako etikarik.\nEgia esan, Txileko sistema pribatua, trantsizio kostu handia izan zuena, pandemiak eragindako krisi ekonomikoaren ondorioz areagotu den egoera oso zail batean dago. Sistemak miseria-pentsioak ematen ditu, eta horiek baxuagoak dira emakumeen artean; horrek desberdintasun ekonomiko eta sozialetan sakondu du. Gainera, kontu nozionalek ez dute ezer berririk ekartzen; izan ere, jasangarritasun-faktoreak bezala, mekanismo automatikoak sartzen ditu erretirodunen gain kargatzeko sistemaren doikuntzak pentsioen murrizketarekin.\nAurreko guztia kontuan hartuta, BAT-ETORRI/CONSENSOk berretsi egiten du gure banaketa-sistema publikoa behar den zorroztasunez defendatzeko konpromisoa, belaunaldien arteko, lurraldeen arteko eta erregimenen arteko elkartasuna gauzatzeko bermerik onena den aldetik. Eta, horretarako, gure sorrerako aktiborik onena eta unitarioa osatzen duten aldarrikapenak berresten ditugu: Pentsioen Sistema Publiko solidario eta banatzailearen defentsa; pentsioen erosteko ahalmenari Lege bidez eustea; Lanbide arteko Gutxieneko Soldataren pareko gutxieneko pentsioak, iraunkortasun-faktorea indargabetzea eta generoaren araberako pentsioen arrakala amaitzen duten neurriak.\nPublicado el 2 de febrero, 2021 27 de febrero, 2021 por Equipo de RedacciónPublicado en EUSKERA\nAnterior Entrada anterior: OTRA VEZ EN CAMPAÑA CONTRA LAS PENSIONES PÚBLICAS.\nSiguiente Entrada siguiente: CON PRECAUCIÓN, PERO SEGUIMOS


Iketz-San Eloy lantegiko langileek Jaurlaritzari enpresa itxi ez dadin mugitzeko eskatu diote | LAB SINDIKATUA\nIndustria Metalgintza Iketz-San Eloy lantegiko langileek Jaurlaritzari enpresa itxi ez dadin mugitzeko eskatu diote\nIketz-San Eloy lantegiko langileek Jaurlaritzari enpresa itxi ez dadin mugitzeko eskatu diote\nIketz-San Eloy lantegiko langileek elkarretaratzea egin dute Jaurlaritzaren aurrean, enpresaren egoera latzgarriaren erantzule moduan, enpresa itxi ez dadin hartu beharreko neurriak har ditzala exigitzeko. LABeko ordezkariek Sailburuari gutun bat helarazi diote lantegiaren egoeraren berri emanez eta arduraz joka dezala eskatuz. Modu berean, martxoaren 9an enpleguaren defentsan Bilbo eta Iruñean egingo diren manifestazioetan parte hartzeko deia luzatu dute.\n2012ko ekainean bazkideek enpresa biak finantza egoera oso larrian zeudenaren zurrumurrua zabaldu zuten, eta harrezkero hartutako gestio erabakien ondorioz egoerak nabarmen okerrera besterik ez zuen egin. 2012ko irailaren 19an enpresa bientzako konkurtso-prozedura eskatu zuten arten.\nOrdutik gaur egunera arte egindako gestioa ere tamalgarria izan da; inbertitzaile posible batek berak nahi zituen astakeria guztiak egin ditu eta, taldeak zituen bezeroengandik berak nahi zituen prezioak lortu ez dituenean, alde egin du, horrela enpresa interesatzen ez zaiolako. Larriena, ordea, bere gestioaren ondorioz, bezero onenetako bat galtzeko arriskuan dagoela San Eloy Taldea. Egoera honetan Volkswagen-ek ez duela jarraituko jakinarazi baitio enpresaren zuzendaritzari.\nBien bitartean bazkideak desagertuta daude, urteetan sortutako aberastasuna poltsikoratu eta, orain, duten erantzukizuna ez dute bere gain artu. Beraiek sortutako miseriak langileek irenstea gura dute eta 244 familia kale gorrian gelditzeak ez diela batere axola demostratu dute.\nEusko Jaurlaritza mugitu!\nEusko Jaurlaritza ere erantzule zuzena da egoera honetan. Azken urteetan, enpresaren gestioa txarra txalotu eta 2010ean San Eloyri 1.300.000 euro eta Iketzi 600.000 euro eman zizkioten, diru horren erabilpenaren inongo kontrolik gabe. Hori nahikoa ez eta 2011ko abenduan Fundiciones San Eloyri beste 1.500.000 euro eman eta, gainera, Jaurlaritzak enpresaren akzioen %18a eskuratu zuen. Hau da, Jaurlaritza San Eloyko bazkidea da.\nGainera, jakin izan dugunagatik, azken hilabeteetan egoera okertu duen inbertitzaile horrek, proiektuarekin aurrera egiteko 6.000.000 euro eskatu zizkion, eta Jaurlaritzak 3.000.000 euro ematea onartu zuen.\nHorregatik Jaurlaritzari zera eskatzen diogu:\n1. Egoeraz kezkatu eta dagozkion gestioak egin ditzala hornitzaileek San Eloy Taldean euren konfiantza mantendu dezaten. Batez ere, Volkswagen-ekin dagozkion gestioak egin ditzala bere eskaerak enpresa horretan mantendu ditzan.\n2. Planteamendu serio bat eta abal bat onartu dezala, enpresaren bizi-iraupenerako beharrezkoa den segurtasuna emango duena.\n3. Diru horren erabilpenari dagokion jarraipena egin diezaiotela, bai San Eloy taldean zein beste enpresa guztietan. Diru publikoa lanpostuak salbatzeko bai, baina gutxi batzuk aberasteko erabil ez dadin.\nBide batez, Durangaldeko LAB sindikatuak eta Iketz eta San Eloyko LAB kide guziok bereziki, herritar guztiei dei egiten diegu martxoaren 9rako Bilbon antolatu den manifestazioan parte har dezatela, ENPLEGUA DEFENDA DEZAGUN! IKETZ ETA SAN ELOY EZ ITXI!


Asteartea, 07 Urria 2014 15:38\nPalentziar familia batekoa jatorriz, Miranda de Ebron jaioa, Villabona izan zuen bizileku. Aurelia Barrenarekin ezkondua.\nAurelio oso pertsona aktiboa zen, jakin min handiko pertsona. Txirrindularia, hainbat txapelketatan parte hartua (sariak ere irabazitakoa). Villabonako bandan jotzen zuen. Valdecillako osasun etxean hil zen, tuberkulosiarekin, espetxetik zekarren. Haren familiak hainbat eta hainbat saiakera egin zituen bera espetxetik atera eta sendatzeko baina saiakera guztiak alferrikakoak izan ziren. Oso ezkertiarra eta konprometitua izan zen Villabonan. Portu papertegian egiten zuen lan. Bere aurkako jazarpena ere izugarria izan zen frankisten aldetik.\nAureliok, frankistak Gipuzkoan sartu zirenean ihes egin behar izan zuen bere koinatua Paulinorekin batera. Aurelio eta Paulino batera atera ziren Villabonatik. Espetxean ere elkarrekin egon ziren. Harreman estua izan zuten, beti, anaiak bailiran zaintzen zuten elkar.\nVillabonako Udaletxeko idazkaria zen. Karkaroan, Santiago kalean zuten bizileku. Mirandan ezagutu zuen Aurelia emaztea, dantzaldi batean. Gero Villabonara etorri ziren elkarrekin. Hiru urte bizitu ziren elkarrekin (Aureliaren esanetan bere bizitzako onenak). Gero gerrak haien bizitzak bereiztu zituen. Aureliak 26 urte besterik ez zituen Aurelio hil zenean. Aureliak bere bizitza osoan jasan omen zituen Aurelioren heriotza eta haren zioen ondorioak. Ez zuten seme alabarik izan.\nEspetxeko bizi baldintza oso gogorrak medio, hezetasun izugarria tarteko. Aurelio gaixotu egin zen kartzelan, tuberkulosiarekin. Hil zorian, haren senideek 3000 pezeta pagatu behar izan zuten zuten hura askatzeko, baita euren etxean hazten zituen bildots eta bestelako ondasunak ere jarri behar izan zituzten bere askatasuna erdiesteko. Hasierako askatasun promesak, ordea, asko atzeratu baziren ere, bere senideen insistentzia izugarriak eta ekarpen ekonomikoak posible egin zuten. Oso gaixo bada ere, aske geratu zen. Baina, beranduegi zen Aureliorentzat. Ez zegoen deus egiterik. Askatu eta lehenik Bardaurira joan zen (han Aureliaren senideek zaindu zuten ohilaezko hamaka bat erosi omen zioten eguzkitan goxo egon zedin), gero handik Gallangoseko sanatoriora eraman zuten. 1942an Valdecillako sanatoriora eraman zuten, -birika puska bat kentzeko ebakuntza egiteko- han hura sendatzen saiatu ziren, azken saiakera izan zen. Valdecillan hil zen. ezin izan zuen ebakuntza gainditu Urte zehatza ez dakigu.\nAureliak espetxera hainbat bisita egiten zion bere senarrari. Horretarako trenez egiten zuen bidaia. Bere koinatu batek tren konpainian lan egiten zen eta doan bidaliatu ahal zuen. Bestelakoan ezinezkoa izango zukeen bidaia hori egitea. Aureliak, atsekabe handiz bizi zuen bere senarraren espetxealdi guztia, oso gaixorik zegoela ikusten baitzuen kartzelan eta bizi baldintza hain kaskarretan ba bere kezka areagotu zen. Paulinok ere beti esaten omen zuen: Aureliok ez du deus jaten (gazta eramaten zion Aureliak etxaldean zituen ardiei esker). Aureliak asko kosta ondoren espetxean koltxoi bat sartzea ere lortu omen zuen. Berak atseden har zezan. Koltxoi bat, preso zeuden pila batentzat.\nKarkaroan zuten etxea kendu egin zieten, ondasun denak lapurtu eta etxea Gota de Leche fundazioari eman zioten -ohikoa zen errepublikar edota abertzaleei euren ondasunak kendu eta frankismoaren eta Estatu Berriaren mesedetan baliatzea). Ondasunak etxea lapurtzeaz gaien euren objetu pertsonal denak ere lapurtu zizkieten. Aureliak ez zuen alargun pentsiorik eskuratzeko aukerarik izan ez zelako espetxean hil. Villabona etorri zen batean Portuko arduradunekin bildu zen eta haiek lagundu zioten bere egoera hobetzen, diru sarrera bat bermatu ziotelarik bere bizitzarekin aurrera egin ahal izateko. Urteak beharko ziren, bere egoera aitortzeko. Aureliak oso bizimodu gogorra pairatu behar izan zuen.\nGota de Leche: titia eman ezin edota neskamea izateko aukerarik ez zuten emakumeentzako esne zerbitzua zen, Espainian desnutrizioa arazo izugarria zen, erregimenak ongintza nahierara antolatu zuen eta oso ohikoa zen zerbitzu hau erregimenari leial ziren emakumeei soilik eskaintzea.\nAurelio Izquierda Republicanako kidea zen. Eta Villabonako bizitza sozio politikoa gertutik jarraitzen zuen. Kazetari lanak egiten zituen La Voz de Guipuzcoa kazetarako. Benito Berasaluzerekin batera ekonomatoan ere jarduten zuen, bertan laguntzen, batez ere kontuak eramaten.\nFrankoren gudarosteak gerturatzen ari zirela eta, Villabonatik ihes egin eta lehen geldialdia Bilbon egin zuten. Bilbon atxilo hartu zuten; epaiketa ere Bilbon egin zioten. Handik gero Santanderrera abiatu zen. Aurelio, Santanderren atxilotu zuten, Sardinero (Santander) bezala ezagutzen den zezen plazan. Zezen plaza hura, atxilotuak hartzeko zentro berezi batean bihurtu zuten. Hainbat billabonatar atxilotu zituzten Bere koinatua Paulino, tartean.\nAurelio Barredo Villabonako Udaleko idazkaria izan zen (abertzaleak zeuden alkatetzan). Eta oso datu esanguratsua da, Aureliok Bilbon ihes eginda zela ere, bere zereginak bete izana, horixe bera jasota dago Barbek (bere burua alkate izendatuta) nola JONSak ordezkatzen, Aurelioren aurkako salaketa egiten duen.\nAurelio Barredoren aurkako diligentziak.\nAurelio Barredoren militantziari buruzko informazio eske Guardia Zibila Villabonako Udalari. Honek zerbitzua leial betez.\nInformeak, Aurelio zigortzeko helburuz.


Ebk espedientea egin dio Espainiari, bost ingurumen-proiekturen berri ez emateagatik | Consumer\nEbk espedientea egin dio Espainiari, bost ingurumen-proiekturen berri ez emateagatik\nEuropako Batzordeak Espainiaren aurkako arau-hauste-prozedura ireki du, Europako Gobernuari ez baitio lagundu ingurumenari buruzko Europako araudia urratu dezaketen bost kasuri buruz, Europako Gobernuari eskatutako informazioa ez emateagatik.\nZehazki, Lorcako (Murtzia) hondakin uren araztegi bat eraiki nahi da; proiektu hidroelektriko bat, Uharraren arroan; Galizian, galeper-ehiza, Ourense probintzian; Toledoko hiri-garapenerako proiektu bat; eta Fuerteventurako ingurumen-babes bereziaren inguruko hainbat proiektu.\nBatzordeak adierazi duenez, Espainiako Gobernuari idatziz galdetu zitzaion proiektu horiek Europako ingurumen-arauekin bat ote datozen, haiek eragindako kalteei buruzko salaketak jaso ondoren.\nBaina Gobernuak ez zien erantzun informazio-eskaera formalei, eta hori urratu egiten da Europar Batasunaren (EB) 10. artikuluaren aurkako arau-haustea da, eta estatu kideek “aktiboki kolaboratzera behartzen dute” horrelako kasuetan, Europako Erkidegoko exekutiboak azaltzen du.\nOndorioz, Bruselak errekerimendu formala bidali dio Espainiari, arau-hausteen prozeduretan lehen urratsa. Batzordeak Espainiako Gobernuari jakinarazi dio bi hilabetean erantzun egokirik jasotzen ez badu, “irizpen arrazoitua” bidal dezakeela, bigarren urratsa eta azken ohartarazpena, Europako Auzitegian kasua salatu aurretik.\nEspainia espediente proiektuak


Sarrera - Errezilgo Ibarbi Sagarra\nErrezilgo Ibarbi Sagarraren inguruko mundua, gure herria, kultura eta natur parkea, ezagutu itzazu bertatik.Hemen aurrerapen bat.\nErrezilgo Sagarraren inguruko proiektu bat\nErrezilgo Sagarrak Errezil herriarentzako izan duen eta gaur egun ere duen garrantzia ikusirik, berau ezagutzera eraman eta indartzeko sortutako egitasmo bat da hau.\nIbarbi Sagarraren Ibilbidea\n2018 urtean sortutako herri ibilbide bat da. Ibilbidean zehar aurkituko dituzun informazio-paneletan zu zeu sagarren kulturan nahiz sagastiaren munduan murgiltzera animatzen zaitugu. Belaunaldiz-belaunaldi gure arbasoengandik jaso dugun jakintzaren ezaugarri garrantzitsuenak modu labur eta ikuserrazean azaltzen saiatuko gara. Horrez gain, Errezilgo historiako zirrikitu eta gertaeretan barrena ibiltzeko aukera ere izango duzu.\nIbilbidea, erdigunean aurkituko duzuen idi-dema plazatik irteten da, Borondegi Ostatuaren albotik.\nHernio mendiaren magalean kokatzen den udalerria da Errezil, eta Zestoa, Aia, Asteasu, Larraul, Bidegoian, Albiztur, Beizama eta Azpeitia herriak ditu mugakide. Herrigunea, harriz egindako etxe multzoz osatuta dago eta hainbat eraikin interesgarri ditu; San Martingo parrokia-eliza edota harlanduzko iturria, besteak beste. Arzallus, Erdoizta, Ezama, Ibarbia, Letea eta Argisain auzoekin osatzen da udalerria.\nGipuzkoan hainbat sagar-mota hazten da, bertan sortutakoak eta kanpotik ekarritakoak, baina tokiko sagar barietate ugarien artean nabarmenena “Errezil sagarra” da. Errezil herriak eman dio izena, eta hala ezagutzen da herritik kanpo, baina bertakook “Ibarbi sagarra” izenez ezagutzen dugu. Ibarbi, Errezilgo auzo bat da.\nIBARBI SAGARRA SAGARDO FORUMEN\nby Errezilgo Ibarbi Sagarra\nSUSTRAIA_IBARBI SAGARRAREN LORALDIA\n23 maiatza, 2021\nIBARBI Errezil Sagarra_Sagarraren Erregina. Alvaro Bermejo / Joseba Urretabizkaia\nIBARBI (Errezil Sagarra)_Alvaro Bermejo / Joseba Urretabizkaia\nUrola Gustagarri 2020\nErlo TB: Errezilgo Errezil Sagarraren Ibilbidea\nSustraia: Fruitel eta Errezilgo Errezil Sagarraren Elkartea\nAzoka jendetsuarekin agurtu dute Errezilen Sagarraren Astea\nXabi Izagirre sukaldariaren ikastaroa Sagar Astean\nErrezilgo Sagarrak Errezil herriarentzako izan duen eta gaur egun ere duen garrantzia ikusirik, berau ezagutzera eman eta indartzeko sortutako egitasmo bat da hau.\nIBARBI SAGARRA SAGARDO FORUMEN 22 azaroa, 2021\nSUSTRAIA_IBARBI SAGARRAREN LORALDIA 23 maiatza, 2021\n“UDABERRIA”_Loraldia 2021 26 apirila, 2021\n© 2018 Errezilsagarra.eus | Lege oharra\nCookie-ak erabiltzen ditugu nabigazio esperientzia hobetzeko eta gure zerbitzuak eskaintzeko. Nabigatzen jarraitzen baduzu, ulertuko dugu horien erabilera onartzen duzula.Ados Gehiago irakurri


Azken hiru egunetan bost positibo zenbatu ditu herrian Osasun Sailak - Azpeitia - uztarria.eus\nAzken hiru egunetan bost positibo zenbatu ditu herrian Osasun Sailak\nAndoni Elduaien 2021-09-06 13:05\nHerriko intzidentzia tasak puntu batzuk gora egin du ostiraletik. Araba, Bizkai eta Gipuzkoako tasak, ordea, behera egiten jarraitzen du. Ostiralean baino 35 puntu baxuagoa da egun.\nEusko Jaurlaritzaren Osasun Sailak kaleratu berri duen txostenaren arabera, ostiraletik atzo, igandera, bitartean bost positibo hauteman dituzte Azpeitian. Lau kasu atzeman zituzten ostiralean eta bat atzo. Azken hamalau egunetako 100.000 biztanleko intzidentzia tasa, berriz, igo egin da joan den ostiraletik; 229,96koa da kasu metatuen tasa Azpeitian.\nEskualdean, guztira, hamabost positibo zenbatu ditu Osasun Sailak. Azpeitian detektatu dituzte positibo gehien: bost guztira –lau ostiralean eta bat atzo–. Hango intzidentzia tasa 216,82koa zen ostiralean, eta egun 229,96koa da; puntu gutxi batzuk gora egin du, beraz. Zarautzen, berriz, lau positibo baieztatu ditu Osasun Sailak azken hiru egunetan –bat larunbatean eta hiru atzo–. Zarauzko kasu metatuen tasa 145,63koa zen ostiralean, eta orain 111,36koa da.\nZumaian, Azkoitian eta Orion ere atzeman ditu positiboak Osasun Sailak. Zumaian hiru positibo zenbatu zituzten larunbatean, eta 203,52ko intzidentzia tasa dute. Ostiralean baino hamar puntu baxuagoa da datua, beraz, 213,70ekoa baitzen orduan. Azkoitian, bestalde, bi positibo hauteman ditu Osasun Sailak, eta intzidentzia tasa ostiraleko kopuruetan mantendu da, 242,01ean zehazki. Orion, ostera, atzo hauteman zuten azken hiru egunetako positibo bakarra; eremu berdean dagoen eskualdeko herri bakarra da Orio, 48,92ko kasu metatuen tasarekin. Gainerako herrietan ez dute positiborik atzeman.


Jean-François Millet - Wikipedia, entziklopedia askea.\nGréville-Hague, 1814ko urriaren 4a\nBarbizon, 1875eko urtarrilaren 20a (60 urte)\nPauline Virginie Ono-dit-Biot (en) (1841eko azaroaren 16a - ezezaguna)\n(1837ko martxoaren 27a - 1839ko maiatzaren 18a)\nHenri Rouart (en)\nClaude-Charles Bourgonnier (en)\nplowman (en) , margolaria, Irarlea, draftsperson (en) , argazkilaria eta artista grafikoa\nLe Havre eta Paris\nThe Gleaners (en)\nhttp://www.atelier-millet.fr L'Atelier de Jean-François Millet\nJean-François Millet Gréville-Hague udalerriko (Manche departamendua) Gruchy herrixkan jaio zen, nekazari familia batean. Haurtzaroan artzain, eta geroago nekazalgoan jardun zuen. Herriko apaizari esker, latina ikasi zuen eta irakurzaletu zen. Besteak beste, Bibliaz gain, San Agustin, Virgilio, Shakespeare, Lord Byron, Goethe, Victor Hugo eta Chateaubrianden lanak irakurri zituen. 1833an Cherbourgera bidali zuten eta Paul Dumouchel margolariaren ikaslea izan zen. Ondoren, Théophile Langloisekin ikasi zuen. 1837an Parisen finkatu zen, Cherbourgeko udalak eta Mancheko Kontseilu Jeneralak emandako beka bati esker. Paul Delarocheren ikaslea izan zen han, eta Louvreko maisuen obrak ikertu ahal izan zituen egonaldi hartan.\nAngelusa, 1858-59, Orsay museoa, Paris.\nHasieran erretratuak eta gai mitologiko koadroak egin zituen. Baina 1847tik aurrera harremana izan zuen Honoré Daumier, Jules Dupré eta Constant Troyonekin, eta horrek gaietan aldaketa ekarri zion Milleti. Izan ere, landa giroko eta nekazarien bizimoduari buruzko gaiak erabili zituen aurrerantzean, batez ere. Horrela, 1848ko Erakusketa Ofizialean nekazarien bizimoduarekin loturiko lehen koadro ospetsua aurkeztu zuen, Galbahetzailea.\nUrte hartan bertan Barbizonera aldatu zen, eta han bizi izan zen aurrerantzean, bidaia labur batzuk gorabehera. Ez zen, hala ere, Barbizongo eskola deritzon margolari taldeko kide izan, nahiz eta haiekin harremana izan zuen eta haiek bezala naturalismoa bilatzen zuen bere ideologiaren adierazpide gisa, hau da, hiriko bizitza ankerretik ihes egiteko joeraren adierazgarri.\n1848ko iraultzatik sortu zen langilearen heroi irudi berriak, nekazari giroko bizitzaz zuen ulermen bereziarekin batera, XIX. mendeko errealismoa sendotzeko aukera eman zion Milleti. Joera horren erakusgarriak dira, besteak beste, Ereilea (1850, Bostongo Arte Ederren Museoa), Buruxka biltzaileak (1857, Orsay museoa, Paris), Angelusa (1858-59, Orsay museoa, Paris), etab.\n1863tik aurrera, Théodore Rousseau bere adiskidearen eraginez batez ere, paisajea landu zuen bereziki (Grévilleko labarrak, 1871, Ohara Arte Museoa, Kurashiki), eta pastel margoak erabili zituen sarritan, inpresionismotik hurbileko emaitzekin. Zenbait obratan sentimentalismo bizia eta efektu koloristak adierazi zituen, eta horrek sinbolismoaren iragarle bihurtu zuen (Udaberria Barbizonen, 1873, Orsay museoa, Paris).\nBostongo Arte Ederren Museoa.\nAndre okina, 1854\nKröller-Müller museoa, Otterlo.\nLe Hameau Cousin, 1855\nBuruxka biltzaileak, 1857\nGizona aitzurrarekin, 1860-1862\nPatata ereileak, 1861 aldean\nUdaberria Barbizonen, 1873\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/08/14 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\n↑ Alfred SENSIER: Jean-François Millet: Vida y obra Ediciones Encuentro, 2001. Books.google.es\nWikimedia Commonsen badira fitxategi gehiago, gai hau dutenak: Jean-François Millet\n(Ingelesez) Jean-Francois Millet - The complete works Jeanmillet.org\nAzken aldaketa 15 ekaina 2019(e)an, 23:40(e)tan\nOrriaren azken aldaketa: 15 ekaina 2019, 23:40.


Connecting the Dots - Merging the O... by Bannerconnect 186 views\nAritz artetxe by artetxe12 249 views\nTips & Checklist voor een Groen Event by Buijs Beyond Events 215 views\nMoney 2020 slideshow by Instabill 867 views\n1. Sarea Aritz Artetxe\n2. INTERNET Internet mundu osoan zabalduta dagoen sareen sare erraldoi bat da. TCP/IP protokoloak erabiltzen dituzten milioika ordenagailu daude elkarbaturik. Internet bidez erabil daitezkeen zerbitzuen artean, Web zerbitzuaz kanpo, hurrengoak aurki ditzakegu: fitxategien transferentzia (FTP), posta elektronikoa (e-posta), elkarrizketak (txat) edo bat-bateko mezularitza. Batzuetan, Internet hitza World Wide Web "WWW"-ekin nahasten da, baina hau Interneten atal bat besterik ez da. Internetek 1969an du jatorria. Urte horretan ARPANET izeneko konputagailuen lehen konexioa ezarri zen Estatu Batuetako Kaliforniako hiru unibertsitate eta Utahko beste baten artean.\n3. Web 2.0

Web 2.0 O'Reilly Mediak 2004. urtean erabiltzaileen partehartzean eta informazio trukaketan oinarritzen diren Interneteko web-zerbitzuak definitzeko sortu den terminoa da. Termino honen erabilerarekin, Interneten bigarren generazioa dela esan nahi da. Talde honetan sailkatu daitezke webgune sozialak, komunikaziorako tresnak eta folksonomiak, erabiltzaileen artean lankidetza eta informazioaren elkartrukaketa azkar batean oinarritzen direlarik.

\n4. Zer dira sare sozialak ?

Web soziala internet bidez jendea nola erlazionatzen den deskribatzeko erabiltzen den terminoa da .\n5. Lehenik, pertsonari berari zuzentzen diren webak daude, pertsona bakoitzak bere profila egiten du, bere datuekin, eta beste jendea ezagutzen du, besteen datuak ere ikusiaz. Honen adibide batzuk FaceBook, Tuenti edo MySpace izan daitezke\n6. Beste alde batetik, hobby edo zaletasunetan oinarritzen diren webguneak daude. Zaletasun zehatz batzuei buruzko web guneetara zaletasun horiek dituzten pertsonak gerturatzen dira, eta elkarren artean erlazionatzen dira. Adibidez bideojokoak gai nagusi bezala dituen Meristation orrialdea, non bideojokoetako zale asko elkartzen diren.

\n7. Sare sozial Adb.:

FaceBook\n9. MySpace

\n10. Sare Sozialak 1

Facebook Mark Zuckerbergek sorturiko gizarte-sare zerbitzu bat da. Harvard Unibertsitateko ikasleentzat sortua izan zen hasiera batean, baina orain mundu guztiari irekia dagoen sare bat da. Erabiltzaile bakoitza bertako sare ezberdinetan ibili daiteke, bere ikasketen araberako, bere bizitokiaren araberako edo bere lanaren araberakoa izan daitekeelarik, beste aukeren artean.\n11. Oso ezaguna bilakatu zen, negozio modelo berri bat zelako, baina iragarkietatik lortzen zituen mozkinak oso onak ez direnez izan, negozio modelo horrek ez du izan uste zen moduko arrakastarik.

\n12. Sare Sozialak 2

Tuenti gazteei zuzendu eta web 2.0an oinarritutako gizarte-sare zerbitzu bat da. Bertan, tuenti-orri pribatua eskura daiteke izena eman ondoren. Behin tuenti-orria lortuta, mugarik gabe argazkiak igo, norberaren blogean testua idatzi eta besteen tuenti-orrietan edota argazkietan iruzkinak jar daitezke besteak beste.\n13. Tuenti-orriaren pribatutasun-maila aukera daiteke: lagunek bakarrik ikusi ahal izatea, lagunek eta haien lagunek ikusi ahal izatea, edota pertsona guztiek ikusi ahal izatea.\n14. Han, pertsonak oso erraz aurki daitezke: izen-abizenen bidez, duten lana edota doazen eskolaren izena bilatuz, bizilekua bilatuz, martxara irteten diren zonaldeen bidez, lagunen lagunen bidez, e.a.

\n15. Sare sozialak 3 MySpace gizarte-sare zerbitzu bat da, milaka erabiltzaileren profilez osatua. Bertan lagun sareak, taldeak, blogak, argazkiak, bideoak, musika eta erabiltzaile arteko mezulari bat aurki ditzakegu. Tom Andersonek sortu zuen eta 2007an 200.623.371 erabiltzaile zituen iada. Estatu Batuetan izugarrizko arrakasta bilakatu zen sortu zenean, batez ere nerabe eta gazteen artean; ia herritar guztiek ezaguna izateraino iritsi zelarik. .\n16. RSS

RSS XMLren familiako fitxategi formatu bat da, sarritan eguneratzen diren albisteen webgune eta blogentzako bereziki prestatua dagoena. Honi esker informazioa elkarbanatu eta beste webgune batzuetan erabiltzea posible da. Honi sindikazioa deritzo.\n17. Akronimoak hurrengo esanahiak izan ditzake:\n18. * Rich Site Summary (RSS 0.91)\n19. * RDF Site Summary (RSS 0.9 eta 1.0)\n20. * Really Simple Syndication (RSS 2.0)

\n21. Zer da software librea Edozein kontratutan bezala, software lizentzien bitartez egileek erabiltzaileek bete beharko dituzten erabilpen baldintzak zehazten dituzte. Alegia, erabiltzaile jakin batek software bat eskuratzen duenean (diruz ordainduta edo ordaindu gabe) ez du produktu horren jabetza automatikoki bereganatzen. Erabiltzailearen eskubidea izango da software horren erabilera baina hau egileak ezarritako murrizketen araberakoa izango da. Murrizketa horiek izango dira lizentzian zehaztuko direnak.\nConnecting the Dots - Merging the On- and Offline World


OCUk sulfito-mailak hauteman ditu ganba freskoetan soltean, Madrilen eta Coruñan, baimendutakoa baino zortzi aldiz gehiago. | Consumer\nOCUk sulfito-mailak hauteman ditu ganba freskoetan soltean, Madrilen eta Coruñan, baimendutakoa baino zortzi aldiz gehiago.\nKontserbagarri honen helburua buruak belztea saihestea da.\nKontsumitzaileen eta Erabiltzaileen Erakundeak (OCU) ganbetan sulfito-mailak hauteman ditu, kontserbatzaile horren legezko muga baino zortzi aldiz handiagoak, itsaski horren buruak belztea saihesteko.\nOCUk laginketa azkarra egin zuen eta Madrilen eta Coruñan ganba freskoen 21 lagin hartu zituen soltean. Aztertutako 21 laginetatik zortzik (%38) gainditzen zituzten Espainiako legeriak ezarritako sulfitoen mugak, eta kasuren batean, baimendutako gehieneko kopurua zortziz biderkatzen zen.\nEra berean, ikerketak erakutsi du ez dagoela loturarik prezioaren eta aurkitutako sulfito kantitatearen artean. Hala, OCUk adierazi duenez, “dosirik handieneko bi laginek 7 euro baino gehixeago eta 180 euro baino gehiago balio zuten”.\nKontsumitzaileen eta Erabiltzaileen Erakundearen iritziz, egoera hori “onartezina” da; izan ere, agerian uzten du “legeak substantzia horientzat ezarritako mugak orokortzen eta zabaltzen ari direla, eta ikuskapenak eta zigorrak ezartzen ari diren arren, oraindik ez dirudi behar bezain disuasiozkoak direnik”. Horregatik, azterketaren ondorioak Elikagaien Segurtasunerako Espainiako Agentziara (AESA) bidali ditu.\nOCUk gogorarazten du sulfito kopuru handia kontsumitzeak tiamina edo B1 bitamina suntsi dezakeela eta pertsona sentiberengan ondorio kaltegarriak eragin ditzakeela, batez ere asmatikoengan. Ildo horretatik, adierazi du azaldu dela heldu asmatikoen %5-10ek krisi anafilaktikoak izan ditzaketela sulfitoak hartu eta 10-20 minutura.\ngambas-eu niveles-eu sulfitoak


EL DESVAN DEL MACHO “Mikel Laboaren garaitik ez du inork musika hoberik egin, inork ez du euskal mus\nAntton Iturbe 2008-08-12\nEl Desván del Macho "Mikel Laboaren garaitik ez du inork musika hoberik egin, inork ez du euskal musika bilakatu eta aurrera egin arazi Akauzaztek egin bezala"\nAzaroak 24, Bilboko MEM jaialdia, muturreko musika, ordenadore eramangarriak, zarata elektronikoa… El Desvan del Macho-ko mutilak eszenatokira ateratzen dira eta joeraren kontra erabat, gitarra/bateria bikote formatu batean eta tramankulu elektriko-analogiko pare baten laguntzaz inprobisazio bihurri eta liluragarri bat eskaintzen dute.\nAhotsik gabe, kantu estrukturarik gabe, 90. hamarkadaren hasieran Hermana violencia diskoarekin ezagutzera eman zen post-punk kutsuko talde ilun haren arrastorik aurkitzea zaila da. Aldi berean, erakusten duten freskotasun eta ezinegonak une sendo batean bizi den talde batenak bakarrik izan daitezke. Baina, nola iritsi dira honaino? Zer jazo da indie musikaren leherketaren, Nirvana eta noisepop-aren garai urrun haietatik? Hilabete beranduago, JG Izkue talde buruarekin Arrasaten elkartu ginen guzti honetaz hitz egiteko asmoz, eta hauxe kontatu zigun:\nLehenengo eta behin taldea eta bere historia kokatu nahi nuke, oinarriak eta bilakaera ezagutu.\nJose Anituarekin batera hasi nintzen Jugos de Otros izeneko taldean. Ez genuen kontzerturik eman, estetika eta kontzeptu mailan funtzionatzen baikenuen gehienbat. Baina niretzako musika mailan bizi izan dudan garairik hoberena izan da, ikaragarri ikasi bainuen Joseren ondoan. Ikuspegi ezberdinak geneuzkan hala ere, eta pixkanaka bakoitza bere aldetik lanean hasi ginen. Jugos beste bi talderen enbrioia izan zen, alde batetik Cancer Moon (non baxu jole moduan aritu nintzen denbora batez) eta El Desvan del Macho.\nEl Desvan 1990. inguruan sortu nuen eta lehenengo urte eta erdiz entseatzera dedikatu ginen soil soilik. Egunero entseatzen genuen, asteburuak barne, eta ondorioz, diskoa grabatzeko ordua ailegatzerako soinua eta abestiak ikaragarri landuta generamatzan. Diskoa entzutean (nahiz eta produkzio nahiko arraroa izan) garbi ikusten den gauza da. Ez genuen kontzertu gehiegirik eman garai hartan. Talde zaila ginen, zalantzarik gabe, ez baikenuen jende gehiegi erakartzen eta gainera garai hartan talde anitzeko jaialdiak oso ohikoak ziren eta gure soinu eta estetikaren pareko talderik aurkitzea ez zen lan erraza.\nDiskoa Nuevos Medios-ek atera zuen. Aspalditik miresten nuen zigilua zen hura, ekoiztu eta banatzen zituen erreferentzien kalitate maila altuagatik. Zoritxarrez, gu iritsi ginen garaian flamenco rock-erako soinuetan zebiltzan gehienbat eta nahiz eta gure moduko talde bat ateratzeko gogoa izan, gauzak ez zuen ondo funtzionatu. Ale gutxi saldu ziren eta promozio aldetik ez zuten asmatu. Baina beno, ondo pentsatuta, Mar Otra Vez moduko talde batek, gurekin antzekotasun puntu bat izan zezakeena eta ikaragarri gustukoa dudana, ez zituen ale gehiago saldu. Beraz, nahi eta nahi ez, entzuleri murriztu bat zegoela ere onartu beharra dago. Proposamen minoritario bat ginela, alajaina. 1996an Patrullero Mancusoko Murky ezagutu nuen. Ordurako bigarren disko baterako material ugari prestatuta geneukan eta bere zigiluaren bitartez plazaratzeko aukera ikusi genuen. Baina ni beldur nintzen…\nTalde zaila garela onartzen dut eta ez diot inori “marroi” bat pasarazi nahi. Murky gehiegi estimatzen dut pertsona eta artista bezala horretarako, ez diot dirua galdu arazi nahi. Gai hau funtsezkoa da niretzako. Musika ez dut diruaren ordainean egiten (sosen bat ateratzen badut Edipo berria erosteko erabiltzen dut), ez naiz honetaz bizi eta ez dut nahi gainera. Nire ustez, gaur egun musika hoberena egiten duen jendea honetaz bizi ez dena da. Profesionalki beste zerbaitetara dedikatzen dira eta musikari bere espazioa uzten diote, bere erritmoan, presiorik gabe. El Desvan-en era honetan egin dugu lan beti.\nGaur egun, musika hoberena egiten duen jendea honetaz bizi ez dena da. Profesionalki beste zerbaitetara dedikatzen dira eta musikari bere espazioa uzten diote, bere erritmoan, presiorik gabe\nNorberaren gozamena bilatuz. Musika bera helburu bihurtzen da, bizitzeko baliabide bat izan ordez.\nHorixe da. Musika garbia da, kontzesiorik gabe. Zuk egin nahi duzuna. Euskal Herrian Akauzazte horren eredu paregabe izan daiteke. SGAEtik at beharrezkoa bada ere. Kidea naizela onartzen badut ere, “kanon” famatuarekin egiten ari direna lotsagarria iruditzen zait.\nErabat ados nago. Baina, harira bueltatuz, 96an utzi dugu zuen historia…\nBada, egia esan, ia gaur arte diskoa lantzen, grabatzen eta sortzen ibili gera. Kontzerturen bat edo beste eman dugu, baina batez ere musika berri asko entzutera dedikatu naiz eta horrekin batera diskoaren soinuari eta planteamenduari eman nahi nion norabidea moldatzen, zehazten eta perfekzionatzen. Diskoaren grabaketa ikaragarri luzatu da honen eta beste hainbat ezbeharren ondorioz (estudioa erre eta guzti) eta emaitza gustukoa dudan arren, ez nuke inoiz errepikatu nahi. Bizitza grabaketan uzteko zorian egon naiz! Gainera disko bakoitza modu ezberdinez planteatzea gustatzen zait eta dagoeneko hurrengoan lanean ari gara.\nMEM jaialdian ikusi genuena horren adierazgarri izan al daiteke?\nMEMeko istorioa nahiko berezia da eta aparte kontatzea merezi duena. Iaz antolatzaileei zinta bat pasatu nien eta hauek El Desvan moduan jaialdian jotzea eskaini ziguten. Baina MEM moduko planteamendu bat nahi zuten. Badakizu, bi tipo erabat hieratiko ordenadore batzuen aurrean, botoi bati eman eta hauen soinu bilduma erreproduzituz. Ondo iruditzen zait, baina esperimentazio musikalaren alorra ez da ordenadoreen eta zarata elektronikoaren esklusiba. Ordenadorea ez da esperimentatzeko baliabide bakarra. Badira beste hainbat modu eta ordenadore mundura murriztea, era honetako jaialdietan maiz errepikatzen den oinarri oinarrizko akatsa da, nire ustez.\nHarira bueltatuz, MEMekoen azken erantzuna diskoa gustukoa zutela baina MEMerako balio ez zuela izan zen. Hala nola, aurten berriz ere deitu eta ohiko El Desvan del Macho moduan jotzea gustatuko litzaigukeen galdetu ziguten. Nik baietz esan nien, baina beste ideia bat neukan buruan eta hala aurkeztu ginen Bilbon. Alde batetik, baxurik ez genuen eraman, gitarra-bateria bikote moduan azaldu ginen. Horrekin batera, tramankulu elektroniko sinple pare bat (irrati zahar bat eta hari konektatutako filtroa, aspaldiko teklatu elektroniko bat). Softwarerik ez beraz, dena eskuz manipulatuta. Estruktura horren gainean oinarri musikal minimo batzuk ezarri eta haiek jarraituz inprobisazio hutsera dedikatu ginen. Gauza asko espresatu nahi nituen, baina aldi berean ez nituen zuzenean esan nahi, ez nuen esplizitoegia izan nahi. Planteamendu estetiko bat egiten ari ginen, ordenadoreena bezain baliagarria, baina ezberdina. Esan nahi nuena zera zen, planteamendu estetikoak nahi bezain arraroak eta bihurriak egitea erraza dela, benetan zaila abesti onak egitea dela. Komertzialtasunetik eta bere garaiko araudi musikaletatik at, estruktura ona, orijinaltasuna eta doinu erakargarri bat duen abesti bat egitea, horrek dauka meritua. Musika esperimentalaren dohaina gauza berriak bilatzeko eta eboluzionatzeko gogoa da. Baina horrek ez du esan nahi beti ona edo baliagarria denik. Ikusleak gozatzen badu zure MEMeko kasuan bezala, primeran, baina ez dauka hala izan beharrik.\nEsperimentazio musikalaren alorra ez da ordenadoreen eta zarata elektronikoaren esklusiba\nAteratzera doan diskoa eta lantzen ari zaretena abestietan daude oinarrituta beraz?\nBai, hala da. Lantzen hasi naizen berri honetan grabazio sinple eta oinarrizkoa egin nahi dut, konposizioaren konplexutasunarekin, afinazioekin jokatu, baina oinarria bere pop-rock funtsean mantenduz eta, beti ere, abestiak eginez.\nZuen musika, eta batez ere hitzak eta estetika ikustean, bakarrik musikalak ez diren beste erreferentzia batzuk badituzuela iruditzen zait. Literatura mailan, arte munduan…\nPoesia asko interesatzen zait. Estetika aldetik hitzekin jokatu eta imajinak sortzeko ahalmen horrek erakartzen nau. Lagun batzuen bitartez egileak ezagutzen joan naiz. Hitzak idaztea oso pozgarria, asegarria da niretzat, baina asko kostatzen zaidan gauza da, musika sortzeko dinamika errazagoa egiten zait. Baina bai, garrantzi handia ematen diet hitzei. Musikalki zerbait berezia eskaini nahi baduzu, hitzek maila mantendu behar dute, hainbat taldetan faltan botatzen dudan gauza da hau. Izen batzuk aipatzekotan, Clayton Eshleman, José Kozer, Leopoldo Panero edo Luis Riaza eta bere antzerki obra basatiak oso gustukoak ditut (taldearen izena azken honen lan batetik dator: El desvan de los machos y el sotano de las hembras).\nInfluentzia askotaz ez zara jabetzen lana bukatzen eta entzuten ez duzun arte, eta askotan gutxien espero duzun lekutik datoz. Hala ere, Lynch-en zinema eta bereziki Cabeza Borradora eta Terciopelo Azul moduko filmak eta bertan aditzera ematen diren mundu paraleloak, “normalitatetik” at dauden munduan. Baina zer da “normalitatea”, ohitura eta errepikapenaren ondorio besterik? Edozein gauza edo egoera normaltzat edo anormaltzat jo dezakegu zenbaterainoko ohikoa denaren arabera. Lynch-ek maisuki jokatzen du bi mundu horien artean eta guri hala egitea gustatzen zaigu. Hitzak idazterakoan erreferentzi nagusietako bat da, nire irudipenetan oinarritzen dira eta nahiz eta kriptiko xamarrak izan, badute bere interpretazioa. Noski, zeuk zurea eman dezakezu eta baliagarria izan daiteke.\nClayton Eshleman, José Kozer, Leopoldo Panero edo Luis Riaza eta bere antzerki obra basatiak oso gustukoak ditut\nElkarrizketan zehar hainbat musikari aipatu dituzu, baina badira zure ibilbidean izan duten eraginagatik bereziki aipatu nahi nituzkeen lau: Jose Anitua, Corcobado, Murky eta Akauzazte.\nAipatutakoetatik Corcobado da pertsonalki ezagutzen ez dudan bakarra eta alde horretatik ezer gutxi esan dezaket. Musikari bezala ikaragarria iruditzen zait, bereziki Demonios Tus Ojos eta Mar Otra Vez-eko garaian; Chatarreros-en egindakoa gustukoa dut, baina ez hainbeste. Hala ere, koherentzia handiko taldea izan zirela iruditzen zait. Betiko topikoetan erori gabe espainiar kutsuko folka eboluzionatu arazten jakin zuten bakarrak izan ziren.\nAkauzazteren kasua antzekoa da euskal kulturaren esparruan. Mikel Laboaren garaitik ez du inork musika hoberik egin, inork ez du euskal musika bilakatu eta aurrera egin arazi beraiek egin duten bezala. Gainera Lotear, Ginsberg moduko poetak errebindikatzen dituzte. Koherentzia hutsa dira eta gainera geroz eta gehiago gustatzen zaidan taldea.\nMurky, esan bezala diskoaren grabaketa dela-eta ezagutu genuen. Kontaktuan jarraitzen dugu, pertsona maitagarria da erabat, musikari handia izateaz gain. Patrullero Mancuso (noizbait klasikotzat onartuko den talde paregabea) desegitean Grimorio bikotean aritu zen eta orain Los Caballos de Dusseldorf taldean etxean fabrikatutako instrumentuak erabiliz, beti oso gauza interesgarriak eginez.\nJose Anituarekin batera Jugos de Otros sormenean eta bilakaeran pasatutako urteak, musikalki nire bizitzako hoberenak izan zirela uste dut\nAzkenik Jose Anituarekin batera Jugos de Otros sormenean eta bilakaeran pasatutako urteak, musikalki nire bizitzako hoberenak izan zirela uste dut. Ikaragarrizko abiadan mugitzen ginen sortze-prozesu mailan. Mundua kamara geldoan zebilela iruditzen zitzaidan. Baina gehiegizkoa zen, taldea nire burua jaten ari zen, nire bizitza zuzentzen eta menperatzen eta moztu egin behar izan genuen gure osasuna mantendu ahal izateko. Jose, musikari moduan, gaitasun handieneko pertsona da. Gutxi ezagutu ditut bere parekoak. Oso lan dinamika ona eramaten du, beti gauza berrien bila, nahiz eta momentu honetan La Grieta – Josetxo Grieta moduan egiten ari dena ez oso gustukoa izan.\nEta aipatu nahiko zenukeen beste talde, musikari, artistarik..?\nNire betiko erreferentziak afterpunk-ean daude: Stranglers, Killing Joke, Damned… Estatu mailan, Mar Otra Vez, 713avo Amor, Decima Victima… baina garai guztietakoak ere ditut gogoko: Barry Adamson, Fugazi, John Zorn, Led Zeppelin eta Sonic Youth modukoak, jazz-a (Herbie Hancock..), klasikoa (Hoenegger, Schnittke), soinu bandak (Badalamenti, Goldsmith…). Estatu mailan Humbert Humbert, Asfalto, Golpes Bajos, Ginferno, Margarita… Azken urteetan zuzenean Liars-ek, Jesus Lizard-ek eta Today is The Day-k, Unsanek… txundituta utzi naute. Euskal Herrian Audiencce, Exhale, Dut, Lisabö… talde handiak iruditzen zaizkit eta esperimentazioaren alorrean Bizarra eta Oier Etxeberria erabat orijinalak eta kalitate oso altukoak direla uste dut. Internet dela-eta, inoiz baino eskaintza zabalagoa dago, batzuetan musika gehiegi dagoela pentsatzera iristen zara. Baina kantitatetik beti ere kalitatea ateratzen da.\nSotoko Hotsak 2014Berriak\nSotoko Hotsak 2014, ElgoibarKritikak\n'Infinity Machines' eta 'Mirror', Gnod taldearen azken bi diskoak aztergaiArtikuluak\nAzkotiko Mataderoan etxean bezain erosoElkarrizketak\nMIKEL LABOA Txoriak, omenduak eta beste zenbait adiskide (2006ko elkarrizketa)Elkarrizketak


HOGEI BAT ARKITEKTURA IKASLEK ETA ARIKTEKTO GAZTEK HARTUKO DUTE PARTE III. BIA WORKSHOP IZENEKOAN, BILBOKO OTXARKOAGA AUZOA BIZIBERRITZEKO ESTRATEGIEKIN - BIA 2018\n•\tTailerra gaurtik larunbatera, ekainaren 9ra, egingo da Errekalde Aretoan eta Bizkaiko EHAEO-COAVNeko egoitzan, horiek izango baitira edizio honetako ikasle gazteek lan egiteko guneak.\n•\tAurten Bilboko Otxarkoaga auzoaren azterlana proposatzen duen workshop-ak hiru fase izango ditu: behaketa eta informazioaren jasotzea, datuen azterketa birsorkuntza estrategien planteamendurako, eta proiektuaren garapena, ideiatik xehetasunera.\n•\tArkitektura eta hirigintza arloetako profesional talde zabal gonbidatua, talde lanean egiteko tailer praktikoak eta bihar Otxarkoagara egingo den irteera izango dira jarduera azpimarragarrienetako batzuk.\nBilbon, 2018ko ekainaren 4an.– Euskal Herriko Arkitektoen Elkargo Ofizialeko (EHAEO-COAVN) Bilboko Ordezkaritzako BIA, Bilbao Bizkaia Architecture plataformak, “Paisaia produktibo berriak / Nuevos paisajes productivos / Productive landscape” izenburua daraman Urban Regeneration Forum izenekoaren III. edizioaren barruan, bere Bilboko egoitzaren ateak ireki ditu gaur goizean, dagoeneko tradizionala den BIA Workshop-erako. Aurtengo tailerra gaur, ekainaren 4an, hasi eta datorren larunbatera, ekainaren 9ra, arte luzatuko da Errekalde Aretoan eta Bizkaiko EHAEO-COAVNeko egoitzan, horiek izango baitira edizio honetako ikasle gazteek lan egiteko guneak. Bilbon dagoen Otxarkoaga auzoaren azterketa proposatzen du, birsorkuntza bultzatzeko. Arkitekturarekin dagoen hitzordu sortzaileak hogei arkitektura ikasle eta arkitekto gazte elkartuko dituela aurreikusten da, eta hiru fase izango ditu: behaketa eta informazioaren jasotzea, datuen azterketa birsorkuntza estrategien planteamendurako, eta proiektuaren garapena, ideiatik xehetasunera.\nEkonomia produktiboa hiri barruetara itzultzeak paradigma berria ezartzen du, eta bertatik sortzen diren erabileren aniztasunak eta prozesuen zirkularitateak aldaketak eragiten dituzte. Finkatutako hirietako paisaia produktibo berrien azterketa egiten duen eta, horrez gain, arreta Bilboko Udal Etxebizitzen mendeurrenean zentratzen duen 2018ko BIA Urban Regeneration Forumaren izpirituarekin jarraituz III. BIA Workshop-ak Otxarkoaga auzoa aukeratu du azterketa gai gisa.\nTailerraren egoitza nagusia Errekalde Aretoan egongo da (Errekalde Zumardia, 30), baina EHAEO-COAVNen Bizkaiko egoitzan ere egingo da. Bertan egin da gaur goizean inaugurazio saioa, eta ikasleek lan egiteko gunea ireki da. Gaurko jardunaldiko ekitaldi garrantzitsuenen artean Txari Vallejo ezagunaren hitzaldia azpimarratu behar da, Olatz Grijalba, Koldo Telleria, Cristóbal Rivera eta Luis Bilbao adituek emango dituzten hitzaldiez eta talde lanean egingo diren zenbait tailer praktikoz aparte.\nGonbidatutako profesional asko eta landa-lanerako irteera bihar\nIzan ere, workshop-aren egitarau didaktikoaren barruan, arkitekturarekin eta urbanismoarekin erlazionatutako profesional asko etorriko dira aurten, eta partaideen lanerako erreferentzia izango diren euren esperientzien berri emango dute.\nHauek izango dira: Txari Vallejo, Olatz Grijalba, Koldo Telleria, Cristóbal Ribera, Luis Bilbao, Agustín Hernández, Carles Baiges, Ignacio de la Puerta, Ramón Barrena, Gorka Segurola, Ana Almandoz eta Iñaki Romero.\nBihar, asteartean, landa-lanerako irteera antolatu da Otxarkoaga auzora, partaideek hobeto ezagutu dezaten aztertu beharreko auzoaren errealitatea, lekuan bertan egingo den jarduera.\nAmaierako lanen erakusketa Errekalde Aretoan\nWorkshop-ak, prestakuntza akademikoaren eta mundu profesionalaren artean zubiak eraikiko dituzten arazo profesionalak planteatu gura ditu. Arkitektoaren lanaren barruan bere ideien adierazpen argia eta transmisioa dago, ahozko azalpenak barne. Hori dela eta, parte hartuko duten eragileei (Bilboko Udala, Udal Etxebizitzak, Otxarkoagako Familien Elkartea…) emaitzak itzuli ahal izateko, larunbatean, ekainaren 9an, taldeek egindako ariketen emaitzak erakutsiko dira Errekalde Aretoan.\nIII. BIA Workshop egitaraua, zehaztasun osoz\nAstelehena, ekainak 4:\n8:30-9:00: Ikasleen eta tutoreen arteko topaketa\n9:00-10:00: Workshop-aren aurkezpena eta ariketa\n10:00-11:00: Hitzaldia: Txari Vallejo (Arkitektoa. Bilboko Udal Etxebizitzak)\n11:00-12:00: Hitzaldia: Olatz Grijalba (Arkitekto doktorea. ETSA/EHUko irakaslea)\n12:00-13:00: Hitzaldia: Koldo Telleria (Arkitektoa. ETSA/EHUko irakaslea. Hiria Kolektiboaren sortzailea)\n13:00-14:30: Tailer praktikoa/Tutorea: Koldo Telleria\n15:30-17:00: Talde lana (Arkitektoen Elkargoan)\n17:00-18:00: Hitzaldia: Cristóbal Rivera (Otxarkoagako Familien Elkarteko Idazkaria)\n18:00-19:00: Hitzaldia: Luis Bilbao (Historian doktorea).\n19:00-20:30: Talde lana (Arkitektoen Elkargoan)\nAsteartea, ekainak 5:\n8:30-14:30: Tokian tokiko lana Ortxarkoagan\n17:00-18:00: Hitzaldia: Agustín Hernández Aja (Arkitekto doktorea. ETSA/EHU)\n18:00-19:00: Hitzaldia: Carles Baiges (Arkitektoa eta hiri soziologoa. Lacol Arquitectes).\n19:00-20:00: Hitzaldia: Ignacio de la Puerta (Arkitektoa. Eusko Jaurlaritzako Plangintza, hirigintza eta hiri birsorkuntza zuzendaria)\n10:00-14:00: Talde lana (Errekalde Aretoan)\n17:00-18:00: Hitzaldia: Ramón Barrena (Arkitektoa. ETSA/EHUko proiektu irakaslea)\n18:00-19:00: Gorka Segurola eta Ana Almandoz. (Arkitektoak. M-Etxea kolektiboa)\n19:00-20:00: Hitzaldia: Iñaki Romero (Arkitektoa eta urbanista. Zeharkako paisaia)\n10:00-11:00: Talde lana (Errekalde Aretoan)\n11:00-14:00: Zuzenketak (Olatz Grijalba, Koldo Telleria, Ramón Barrena, tutoreak)\n17:00-20:30: Talde lana (Errekalde Aretoan)\n16:00-17:00: Talde lana (Arkitektoen Elkargoan)\nLarunbata, ekainak 9:\n17:00-20:30: Talde lanen aurkezpen publikoa (Errekalde Aretoan)


Bulegotika-suite bat bulegoko lanerako egokitutako programa informatikoen paketea da, bateratuta banatzen dira eta interfaze grafikoa erabiliz elkarren artean bateragarriak dira. Ez dago bulegotika-suite batek izan behar dituen aplikazioentzako araurik, baina gehienek testu-prozesadore bat eta kalkulu-orrientzako aplikazioa. Honetaz gain, aurkezpenak egiteko aplikazioa, datu-baseak kudeatzeko aplikazioa, agenda eta posta-bezeroa ere izan ditzakete.\nBulegotika-suite bat bulegoko lanerako egokitutako programa informatikoen paketea da, bateratuta banatzen dira eta interfaze grafikoa erabiliz elkarren artean bateragarriak dira. Ez dago bulegotika-suite batek izan behar dituen aplikazioentzako araurik, baina gehienek testu-prozesadore bat eta kalkulu-orrientzako aplikazioa. Honetaz gain, aurkezpenak egiteko aplikazioa, datu-baseak kudeatzeko aplikazioa, agenda eta posta-bezeroa ere izan ditzakete. Merkatuan nagusitzen dena Microsoft Office da. Honek formatu propioak erabiltzen ditu dokumentuak sortzeko. Hori dela-eta, formatu irekiak darabilten beste suite batzuek Microsoft Officen formatu hau inplementatu behar izaten dute, irakurri eta idazteko arazoak ez izateko. Dena den gero eta gehiago erabiltzen dira software libreko LibreOffice eta online aplikazioak, besteak beste Google Drive eta Microsoft Live. (eu)\nBulegotika-suite bat bulegoko lanerako egokitutako programa informatikoen paketea da, bateratuta banatzen dira eta interfaze grafikoa erabiliz elkarren artean bateragarriak dira. Ez dago bulegotika-suite batek izan behar dituen aplikazioentzako araurik, baina gehienek testu-prozesadore bat eta kalkulu-orrientzako aplikazioa. Honetaz gain, aurkezpenak egiteko aplikazioa, datu-baseak kudeatzeko aplikazioa, agenda eta posta-bezeroa ere izan ditzakete. (eu)


Joxe Takolo Beka abian da aurten ere - Azpeitia - uztarria.eus\nJoxe Takolo Beka abian da aurten ere\nUrola Kostako Hitza 2005-02-22 16:02\nMendi proiektuak laguntzen ditu, horretarako 3.606 euro emanez (Urola Kostako Hitza)\nAurten ere Azpeitiko Udalak ireki du Euskal Herriko mendi proiektuak laguntzen dituen Joxe Takolo Bekara lanak aurkezteko epea, eta martxoaren 31 arte izango da zabalik. Beka honen helburua, "goi-mendizaletasunarekin lotuta dauden maila handiko eta orijinaltasunezko proiektuak bultzatzea da".\nJoxe Takolo Beka, sortu zenetik (2001. urtetik), 3.606,07 eurokoa da. Kopuru hau Gipuzkoako Foru Aldundiak, Euskal Herriko Mendi Federazioak eta Azpeitiko Udalak finantziatuko dute. Erakunde horien esanetan, "diru kopuru hau aldatu ahal izango da, beste ekarpen batzuekin edota, aipatutako erakunde horien ekarpenak handituta".\nMartxoaren 31 arte\nAurten mendi proiektuaren bat duten Euskal Herriko mendizale, mendi elkarte edota bestelako elkarte eta taldeek egin dezakete eskaria Azpeitiko Udalaren erregistroan. Datorren asteartetik martxoaren 31 bitartera arte jarri da epea. Eskari orriarekin batera, proiektua egin asmo duten partaideen datuak, proiektua idatziz eta haren aurrekontua aurkeztu beharko dira Azpeitiko udaletxean.\nGero, aurkeztutako proiektu guztiak aurrez osatuko den batzorde teknikoak aztertuko ditu eta erabakiaren berri apirilaren 1etik 15era bitartean emango da. Batzorde teknikoa, erakundeen hiru ordezkarik eta gaian adituak diren beste zazpi kidek osatuko dute. Batzorde teknikoak aurkezten diren proiektuetan kontuan hartuko dituzte, besteak beste: jardueraren kalitatea, aurkezten den taldearen ibilbidea, partaideen kopurua eta jardueraren iraupena eta zabalkundea, finantziazioa, kirol eta gizarte-mailan jarduera horrek duen interesa. "Aurkeztutako proiektuak kalitatezkoak ez balira, Batzorde Teknikoak 2005erako Joxe Takolo bekaren deialdia hutsik geratu ahal izatea proposatu ahal izango du", dio 2005erako Joxe Takolo Bekarako deialdiak. Horrela gertatuko balitz, bekaren diru kopurua hurrengorako gordeko litzateke.\n.2001ean sortu zuten Joxe Takolo Beka, eta ordudanik euskal mendizaleen bost proiektu lagundu dira; bostak ere ezaugarri desberdinetako mendi proiektuak izan dira. Aurten bosgarren aldiz deitu da.\nNanga Parbat (2002)\nElurretako Leopardoa (2003)\nTrangoko dorreak eta *Ametsak mugimenduan noraiño? 8c-aren kateraino* (2004)


Atzerrira doazen espainiarren %10 osasun-arazoekin itzuli da | Consumer\nAtzerrira doazen espainiarren %10 osasun-arazoekin itzuli da\nHelmugara joan aurretik prebentzio-neurriak hartzea gomendatzen dute\nAtzerrira doazen espainiarren %10 osasun-arazoekin itzultzen da, Gaixotasun Infekziosoen eta Mikrobiologia Klinikoaren Espainiako Elkarteko (SEIMC) kideek azaltzen dutenez. Datu hori ikusita, helburuko kokalekura joan aurretik prebentzio-neurriak hartzea gomendatzen du sozietate honek. Gainera, prebentzio horiek muturreraino eraman behar dira egin beharreko bidaia herrialde tropikaletara baldin bada; izan ere, turista herrialde horietako batera joaten bada, osasun-arazoren batekin itzultzeko probabilitateak “%50era arte handitzen dira” adierazten du gizarte zientifiko horrek.\nBidaiariaren medikuntza tropikaleko unitateek eta klinikek egindako azterketa batzuen arabera, infekzioak dira tropikora egindako bidaia batetik itzultzean izaten den lehen morbilitate-arrazoia. Hala ere, adituek lasaitu egiten dute, “infekzio horietako asko prebenitu daitezkeela” ziurtatzen baitute. Hala ere, alarma-ahotsa handitu egin da berriro, lekualdatuen % 8 “bidaian medikuarengana joateko adina gaixo daude” adierazi baitute. Baina tamalgarriena da “urtean zehar herrialde tropikal batera doazen milioi espainiarren %2 eta %3 bitartean hiltzen direla”.\nHorregatik guztiagatik, SEIMCko Zuzendaritza Batzordeko kide eta Madrilgo Ramón y Cajal Ospitaleko Gaixotasun Infekziosoen Zerbitzuko Medikuntza Tropikaleko unitateko infektologo den José Antonio Pérez Molina doktoreak, herrialde horietako batera bidaiatu aurretik, “beharrezkoa da zentro espezializatuetara joatea, bisitatzen den lekuaren arabera gomendio espezifikoen berri izateko”. Zure irizpidearen arabera, “oso gomendagarria da itzultzean medikuarengana joatea, oporretan osasun-arazoren bat izan bada, edo bidaia egin eta hurrengo hilabetean etortzen bada. Beharrezkoa da inportatutako ustezko infekzio bat duten pazienteak identifikatzea eta gaixotasun tropikaletan espezializatutako unitateetara bidaltzea”, adierazi du.\nPérez Molina doktorearen ustez, infekzio tropikalak gero eta maizago agertu dira: “bidaiari kopuruaren gehikuntza”. Talde horren barruan, pertsona zaharrak, gaixo kronikoak edo immunodeprimituak eta etorkinak bereizten ditu, “arrisku handiena dutenak direlako”, azpimarratu du.\nEspainiako turisten artean gehien nabarmentzen diren gaixotasunei dagokienez, bidaiariaren beherakoa da, %40tik %60ra bitartekoa, eta saihestu egin daiteke higiene pertsonal onarekin eta elikadurarekin, malaria eta paludismoa (eltxoek transmititzen dituzte) edo dengea eta sukar horia. Horien aurrean, medikuek gomendatzen dute “prebentzio-botikak hartzea, helmugako herrialdearen arabera behar diren txertoak hartzea, uxagarriak, eltxo-sareak eta arropa egokia erabiltzea, eta elikagaiak irensteko orduan kontuz ibiltzea”. Gainera, “botilako edariak bakarrik edan, ibai eta lakuetako ura ez ukitu, eta edozein larrialditarako aseguru mediko egokia eduki” esan dute.\n10 atzerri espainiarrak osasuna problemas-eu


Makineria bereziak | Online larre nekazaria | October 2019\nKategoria Makineria bereziak\nNola aukeratu motor-laboradore bat, merke eta fidagarria\nВладельцы больших участков часто присматриваются к "малой механизации". Teknika hau ezin hobea da eskuzko prozesamendua zama handiko kasuetan gertatzen denean, eta traktoreak estuki dago gunean. Jakina, gailu horiek lan mota asko estaltzen dut. Landa-etxe handi bateko landare egokiak nola aukeratu jakiteko gehiago ikasten dugu.\nDo-it-yourself elurra babestea: materialak, diseinua, fabrikazioa\nAuto-egina elurra kentzeko ekipamendua oso ezaguna da udako egoiliarren eta landa-egoiliarren urte askotan. Eta ez da harritzekoa, dacha eremuko jabeak elurra kentzeko arazoaren aurrean dago neguan. Jakina, hau eskuz egin daiteke, pala batekin armatua, baina denbora asko behar du eta ahalegin fisikoa behar du.\nNola aukeratu belarritako makina bat: belar mozteko motak, herri-ereduak, aukeraketa irizpideak\nMundu Zaharreko herrialde aurreratu askotan, esaten da belar ezin hobeak 200 urtez etengabe mozten direnei. Gaur egun, oso zaila da ustezko edozein jabearen jabea denbora baliotsua igarotzea. Hori ez da harritzekoa, arreta egokiarekin, belardiaren azalera lodi eta mamitsuena urtebetekoa baino ez baita agertzen.\nLorategiko tresnak: nola egiten dituzun motozerra kateak zorroztu\nMakina motordunen jabe bakoitzak bere makinaren katea modu independentean zorroztu behar du. Azkenean, badira egoera horretan laguntza beharrik izan ez duen lekurik: deitu maisuari, edo joan zaitez urrun. Kasu honetan, gure motordunen katea zorrozteko gomendioak behar dituzu. Motoa motordun bat zorrozteko behar den modua, nola ulertu behar den kate hori zurrupatu dela Zure lanaren luzea bermatzeko mantentze egokia da.\nMotozerra makina zorrozten: funtzionamendu printzipioa, motak, aukeratzeko aholkuak\nChiansaw - egurra prozesatzeko tresna ordezkaezina. Enborrak, inausketak eta zuhaixkak mozteko erabiltzen da. Erremintaren zatiaren eragiketa intentsiboa higadura eramaten du. Tresna berreskuratzeko lan egiteko, motozerra zorrozten behar da. Horretarako tresna egokiena honako hau da: motordunen zorrozkailua.\nEgin ezazu belarra mozteko makina konponketa: arazoen arrazoi nagusiak eta haien kentzea\nSoropil motosegoreak erabiliz belar eder eta berdeek arazoak izan ditzakete lanean. Artikulu honetan, gasolina mozteko makinak zure eskuekin nola konpontzen azalduko dizkizugu, baita gailu honen matxuren kausa komunak ere ezagutuko dituzula. Soropilen egituraren ezaugarriak. Arrain gehienak moztekoak dira, atzealdean bultzatuta kontrolatzen direlarik, baina bolumenaren bidez kontrolatu daitezkeen modeloak ere badira.\nKatea motordun baten gainean instalatzea, tentsioa behar bezala kontrolatu eta egiaztatu\nEtxean motozerra egiten baduzu, jakin behar duzu zaindu behar duzula. Aldizka kateak garbitu eta zorroztu behar dira, aire-iragazkia, petrolio-hornidura eta pneumatikoak garbitzeko. Eta, noski, katearen tentsioa kontrolatu behar duzu, tentsio baxuarekin arriskua baitu zerra sartzeko, baina baita zure osasunari ere abiadura handiko katea hegan egiten badu.\nZer da golde bat: gailuaren eskema eta helburua\nUzta on bat lortzeko, baldintza egokiak sortzea da landareak eta lurzoruak sortzeko. Lurra elikagai eta oxigenoak izan behar ditu. Horretarako, burutzeko laborantza labra baten laguntzarekin. Artikuluan, golde bat zer den eta zer motatako gehien erabiltzen diren kontatuko diegu. Gailuaren deskribapena Lurrak lurra jartzeko erabiltzen den nekazaritza makina da.\nNola aukeratu elurra blower bat emateko, aholkuak eta trikimailuak\nNeguko benetako hasiera, haurren gozamenerako, elurrezko mendiak gure kaleetan agertzen dira. Baina ez da pozik neguko elur guztientzat. Bereziki elur-kentzea jabeen etxeak eta etxe pribatuak kezkatuta. Benetako tresna zaharrak pala bezain garrantzitsua da, baina askoz ere erosoagoa da mekanismo modernoak erabiltzea.\nMTZ-892: traktorearen ezaugarri teknikoak eta gaitasunak\nGaur egun, nekazaritza maila ez da dagoeneko ezinezkoa da egin ekipamendu bereziak erakarri beharrik gabe. Ezagunenak traktore mota desberdinak dira, mota bateko lanetarako erabil daitezke, eta aldi berean hainbat. Demagun MTZ modeloa 892, bere ezaugarriak, traktore unibertsalaren deskribapena.\nT-170 bulldozeraren funtzio eta ezaugarri tekniko nagusiak\nArtikulu honetan, eraikuntza astunari buruzko ekipoak ezagutuko ditugu, eraikuntza eta lurreko lanak "klasikoak" deitzen zaizkionez, Sobietar industriaren kondaira, hain zuzen ere, T-170 bulldozer bat. T-170 bulldozer industrial baten deskribapena eta aldaketa T-170 buldozer bat T-130 seriearen traktorea berritzean sortutako ibilgailu industrial eta sobietar bat da.\nMotoblock-ak etxeko birakariak eta segmentuak egiten ditu\nNekazaritzan, sarritan belarrei aurre egin behar diegu, eta kasu honetan ezin dugu mozteko makina gabe. Gure artikuluan azalduko dizkizugu zein motatako tresnak eta nola egin zeure burua mozten makina bat. Diseinurako Ezaugarriak Landa etxea edo udako etxe baten jabea bazara, zalantzarik gabe, belar, belar txarrak eta alferrikako zuhaixkak beharko dituzu.\nSoropil elektrikoak mozteko irizpideak, nola eman laguntzaile bat aukeratzeko\nArtikulu honek udako egoiliarren eta etxe pribatuen jabeen artean jotzen duen tresna ezaguna da belardikako makina gisa Gaur egungo gama oso handia da, beraz, informazio guztia sistematizatu eta arrazionalizatu dugu. Zure arreta unitate honen aukerari buruzko argibide batzuk aurkezten dizkizugu.\nMiracle Spade-Mug: Garden tresnak erabiltzearen ezaugarriak eta abantailak\nLorezaintza denboraldia lursailean zulatzen hasten da. Eta obra hau burutzeko pala eta sardexkarik gabekoa ezinezkoa da. Sarritan, gunean lanak bizkarreko mina eta ariketa fisikoa gehiegizkoa dira. Gaur egun, azken garapenak lanaren karga murrizten laguntzen dute eta fluxua bizkortzen laguntzen dute. Eta lorezain guztiek izan beharko luketen tresna nagusia Mole laia izango litzateke ".\nEtxeko traktorea: ezaugarri teknikoak "Uraltsa-220"\nUralets markako eraldatzaileek Txina eta Errusia fabrikatutako traktoreak dira. Ekipamendu horiek etxean erabiltzeko eta merkantzien garraiorako udal eta nekazaritzan erabiltzen dira. Modeloaren deskribapena Uralets-220 mini traktorea lineako eredu zaharrena da (Uralets-160 eta Uralets-180 mini traktoreak ere badira).\nZer da MTZ 320 nekazaritza?\nGaur egun, traktoreak oso hedatuta daude, edozein industrian tamaina edo aplikagarritasuna kontuan hartu gabe. Ordezkari ezagunenetakoa MTZ 320 traktorea da, gurpila motako unibertsoko makina da. MTZ 320: "Bielorrusia" azalpen laburra gurpileko formula 4x4 da eta 0,6 trakzio klasean sartzen da.\nTrimmer elektrikoa aukeratzea\nSoropil eta ondo estalitako belarritakoak patio eta lorategi lursailaren dekorazioa da. Belarra eskuz ebakita eta berdinarekin denbora luzeagoa da, beraz aurrerapausoak sortzen dira belarritako zaintzeko tresnak eskainiz. Bakarrik geratzen da zein den zehaztea: belardia-mozlea, motokosa edo trimmer bat aukeratzea.\nVladimir Tractor Plant: T-30 traktorearen deskribapena eta argazkia\nDenboraren poderioz eta T-25 traktorearen higadura ezinbestekoa dela eta, Vladimir Tractor Plantako lidergoa T-25 ereduaren ekoizpena amaitzeko eta etapa berri bat hasi zen T-30 eredu aurreratuagoa fabrikatzeko erabaki zuen. "Vladimirets" T-30 T-30 traktore erabilera anitzekoa da, bere gelako beste makina batzuek ez bezala.\nMini-traktorea "Belarus-132n" ezagutzea: ezaugarri teknikoak eta deskribapena\nUdaberriaren hasieran, nekazari bakoitzak eremuetan egindako lan kopurua nabarmen handitzen du. Lurrak landu behar dira, ongarriak egin behar dira eta beste bat ahaztu behar da patata arteko lerroen arteko prozesamendua. Lanaren ugaritasuna, esaterako, ezartzea errazteko mini-traktorea MTZ "Bielorrusia-132n" - lan polita eta polita egiten du lurrak.\nBere lur-lursailean lan egiten duen edonork daki zer zaila den patata landatzea. Prozesu hori errazteko, patata landatzailea bezalako gailu bat garatu zen. Eraikuntza deskribapena eta helburua Patata landatzailea patata landatzerakoan giza lan gogor fisikoa murrizten duen gailua da, ibiltariari nahikoa baitu erantsi, tuberkuluak beteko ditu eta gailua lubakiaren bidez apurtuko da, lurrera eginda eta lurrera botatzen du. Ez ahaztu kontsumigarriak berritu.\nCopyright 2019 \_ Online larre nekazaria \_ Makineria bereziak


Super Ilargi Arrosak bisitatuko gaitu — Gaztezulo\nSuper Ilargi Arrosak bisitatuko gaitu\nSuper Ilargi Arrosak bisitatuko gaitu Gaur gauean, begiratu zerura! https://www.gaztezulo.eus/albisteak/super-ilargi-arrosak-bisitatuko-gaitu https://www.gaztezulo.eus/albisteak/super-ilargi-arrosak-bisitatuko-gaitu/@@download/image/Luna-Rosa-abril.png\nGaur gauean plan astronomikoa proposatzen dizugu; zerura begiratu eta ohi baino argitsuago dagoela sumatzen baduzue adi, Super Ilargi Arrosa ikusteko aukera izango dugu eta! 2020ko ilargirik handiena eta argitsuena izango da, eta gaur izango da hobekien ikusiko den gaua gure hemisferioan.\nEta zergatik Super? Hain zuzen, gaur gauean ilargia inoiz baino gehiago gerturatuko delako Lurrera; bataz-beste Lurretik 384.400 kilometrotara egoten bada ere, apirilean 357.000 kilometrotara hurbilduko zaigu. Eta Arrosa ikusiko ote dugu? Zoritxarrez, ez; kolorea IparAmerikako tribuek ezarri zioten, Super Ilargiak bereizteko eta horrekin batera denbora neurtzeko. Apirileko Super Ilargi honi arrosa kolorea ezarri zioten tribuek, hain zuzen garai honetan AEBetan eta Kanadan Pholx basatiak loratzen direlako. Munduko beste hainbat kulturetan aldiz, Arrainen Ilargi bezala izendatzen dute Super Ilargia, eta baita Pazkoko Ilargi edota Kimuen Ilargi ere. Azken finean, udaberriaren loraldiaz mintzo den ilargia litzateke.


«Zuhaixka»: berrikuspenen arteko aldeak - Wikipedia, entziklopedia askea.\n«Zuhaixka»: berrikuspenen arteko aldeak\n16:56, 9 apirila 2009ko berrikusketa\n22:32, 6 otsaila 2009ko berrikusketa (aldatu)\n16:56, 9 apirila 2009ko berrikusketa (aldatu) (desegin)\n'''Zuhaixka''', itxura nahiko nabarmeneko [[landare]] [[zur]]tsu bati deritzo, [[zuhaitz]] batetan gertatzen denaren ordez, [[enbor]] bakar baten gainean altxatzen ez denean, baizik eta oinarritik bertatik adartzen denean. Zuhaixkek, zenbait metroko altuera izan dezakete.\nOinarritik adartutako landare zurtsu guztiek ez dute zuhaixka deitzea merezi: Adibidez, [[ezkai (landarea)|ezkaiezkaiak]]ak ([[Thymus]] generoa) edo [[ezplegu]]ak ([[Lavandula]] generoa), mulu zurtsuak edo azpizuhaixkak dira. [[Zuhaitz]], zuhaixka edo mulu hitzek, ohiko hizkeran biotipoak deskribatzen dituzte, eta beste hitz tekniko batzuen gutxi gora-beherako baliokideak dira. Kontzeptu honentzako baliokide botanikoak, [[kamefito]], [[nanofanerofito]] eta [[mikrofanerofito]] dira.\nSarri gertatzen da, ohi, zuhaixka bezala aurkezten diren espezieak, zuhaitz bezala haztea, edo baldintza ekologikoak ezberdinak diren tokian, [[abaritz]]arekin gertatzen den bezala, [[Afrika]] iparraldean, edo landatzean gureta eginiko ahalegin bategatik, [[heriotzorri]]arekin batzuetan ikusten den bezala.


Google: lagun zintzoa, gaiztotzen — Eibar.ORG | Eibarko peoria\nHemen zaude: Hasiera / Blogak / e-gorblog / Google: lagun zintzoa, gaiztotzen\nGoogle: lagun zintzoa, gaiztotzen\ne-gor 2013/06/02 21:43\nGooglek, enpresa erraldoi bat izan arren, jator-fama izan du hasieratik: garaje batean bi lagunen artean sortutako enpresa, software librearen erabiltzaile eta laguntzailea, protokolo irekien bultzatzailea... Hala ere, azkenaldian hartutako neurri batzuekin, edozein multinazionalen diruzalekeriaz betetako jokaera erakutsi du, bere jatorrizko printzipioen aurkakoa, eta, poliki-poliki, irudi on hori galtzen ari da.\n(Elhuyar aldizkariko 2013ko maiatzeko zenbakian argitaratutako artikuluaren jatorrizko extended bertsioa)\nGooglek oso produktu onak egin izan ditu beti. Haren lehen produktua (eta oraindik ere haren aktibo nagusia dena), bilatzailea, iraultzailea izan zen bere garaian; ordura arte zeudenen aldean, webaren zati askoz handiago bat indexatzen zuen, askoz azkarragoa zen eta, Page Rank algoritmoaren bidez, emaitza askoz hobeak itzultzen zituen. GMail posta elektronikoak ere erraz gainditu zituen antzeko beste zerbitzuak, bai ezaugarritan, bai edukieran. Eta ateratzen joan den beste zerbitzu ugarirekin ere, antzera: Maps, Translate, Docs, Reader, Analytics... Horregatik guztiagatik, enpresa mirestua izan da teknozaleen artean; baina ez da hori izan arrazoi bakarra.\nEzaguna da Google-n “don’t be evil” eslogan informala, “ez gaiztoa izan” esan nahi duena. Esaldi horren bidez adierazten zuen bere intentzioa gutxieneko printzipio etiko batzuk betetzeko eta erabiltzailea edozeren aurretik jartzeko. Jakina, Google enpresa bat da, eta dirua irabazteko asmoa ere badu (eta baita lortu ere, alajaina!), baina filosofia baten barruan. Eta filosofia horrek eragin handia izan du jende baten artean (informatikariak, software librearen zaleak, hacker mugimendukoak, jende alternatiboa...) erdietsi duen miresmena eta fideltasuna lortzeko orduan.\nEnpresa ezberdin eta jatorra...\nSoftware librearen aldeko jende asko oso Googlezalea izan da beti, Google bera software librearen erabiltzaile handia izan delako. Google barruan asko erabiltzen dituzte, esaterako, Linux sistema eragilea eta Python programazio-lengoaia, biak libreak. Googleren mugikorretarako Android sistema eragilea ere Linuxen oinarrituta dago (2010eko urrian hitz egin genizuen Android-i buruz). Baina erabitzaile izateaz gain (edo horregatik beragatik), software librearen garapenean asko lagundu izan du: haren plantillako jendeak software libreari ekarpenak egin izan dizkio, Summer of Code bekak ematen ditu software librea garatzeko...\nHalaber, protokolo eta estandar irekiak erabili eta bultzatu izan ditu betidanik. Adibidez, Google Talk txateko bere zerbitzuan ez du erabiltzen bere protokolo propietario bat, lehiakideek bezala (Facebook, Messenger, Skype...); XMPP estandar irekia erabiltzen du, eta, hala, protokolo hori erabiltzen duten programa, zerbitzu eta erabiltzaileekin komunika daiteke, ez soilik Google Talk erabiltzaileekin. Eta Google Wave ere sortu zuen, posta elektronikoaren eboluzioa izango zena, posta elektronikoa, wikiak eta mezularitza konbinatuz; protokolo ireki gisa argitaratu zuen, eta hura erabiltzeko softwarea libre egin (2009ko urrian egin genizuen berba honi buruz).\nTradizionalki, erabiltzaileen pribatutasunaren babeslea ere izan da. Gutaz dakien guztia dela-eta (gure e-mailak, bilaketak, kontaktuak, agenda, ikusten ditugun bideoak...) jende askok errezeloz begiratzen badu ere, orain artean ez du kezkatzeko arrazoirik eman: poliziak, federalek edo gobernuak erabiltzaileen datuak eskatzen dizkiotenean ukatu egiten dizkie, beste batzuek ez bezala; soilik epaileek eskatuta ematen dituzte, halabeharrez.\nEta antzeko gauzak egiten dituzten enpresen aldean, askatasunen defendatzaile gisa ere agertzen da. Apple-k, adibidez, erabat kontrolatu eta mugatzen du iPhone eta iPad-etan instala daitekeen softwarea; Android sistema eragilea duten telefonoetan, aldiz, edozein aplikazio legezko onartzen dute.\nAzkenik, Googleren lan-baldintzek ere enpresa cool-aren irudia ematen diote. Bertako langileek ostiraletan beren ekimeneko proiektuetan lan egiten dute, hango jantokietan doan jaten da, zerbitzu- eta aisia-aukera asko daude langileentzat egoitzan bertan... Informatikari askoren ametsa da bertan lan egitea!\n... oraindik ere bai?\nAzken aldian, baina, Googleren irudi hori aldatzen ari da jende askoren begietan. Izan ere, jarreran aldaketa nabaria izan duela uste du jende anitzek, eta, edozein enpresak bezala, dirua irabaztea eta bere burua edozeren aurretik jartzen hasi dela, printzipioak ahaztuta.\nKexa ugari jaso ditu Googlek lehen doan eskaintzen zituen hainbat zerbitzu kobratzen hasi delako: Google Maps eta Google Translate zerbitzuen APIak, enpresentzako Google Apps suite-a... Hala ere, nire ustez, hori zilegi da; azken finean, Google enpresa bat da, eta dirua irabazi beharra du. Ulergarria ez dena zerbitzuak besterik gabe ixtea da, errentagarritasun edo erabilera falta argudiatuz, ordainpeko zerbitzuak izatera pasatuta jarraitzeko aukerarik eman gabe. Eta, neurri batean, aldarrikatzen duen filosofiagatik, errentagarriak ez diren zerbitzu batzuk mantendu beharko lituzke...\nItxitako zerbitzu horietako bat Google Wave izan zen. Hain iraultzailetzat aurkeztu zuten teknologia bat-batean itxi zuten urtebete eskasera, adopzio urriaren aitzakian. Egia da ez zuela espero zen adinako zabalkunderik izan, baina zergatik gertatu zen hori, hain potentzial handiko tresna izanik? Google-k berak utzi zuen Wave poliki-poliki hiltzen. Norbaitekin komunikazioan jarri nahi zenuenean, ez zen erosoa Wave-ra joatea ikusteko ea hartzaileak hor konturik bazuen eta, hala ez bazen, postaz bidaltzea; modu berean, komunikaziorako edozein tresnatan bezala, noizean behin begiratu behar zenuen ea zerbait iritsi zitzaizun, eta bi tokietan (postan eta Wave-n) begiratzea ez zen praktikoa. Eta gertatzen zen norbaiti wave bat bidali eta ondoren e-mailez abisatu behar izatea wave bat bidali zeniola, ez zuelako erantzuten... Google Wave hedatuko zatekeen Google-k Wave GMail-en interfazean integratu izan balu: GMail-eko interfazean norbaiti idaztean hartzaileak Wave kontua duela ikusita, Wave bidez komunikatzeko aukera eman zezakeen; era berean, jasotzen genituen Wave berriak Gmail-en erakuts zitzaketen. Jokaldi logikoa zen benetan Wave bultzatu nahi bazen, baina ez zuen egin. Protokolo irekiekiko jarrera-aldaketaren lehen zantzua izan zen. Google Buzz eta Google+ bere produktu sozial itxiak, aldiz, bai integratu zituen GMail-ekin…\nGoogle Reader ere itxiko duela iragarri dute. Inoiz ez da izan publiko zabalarentzako produktu bat, eta ziurrenik ez zion dirurik ematen, baina erabiltzaile sorta ez baztergarria eta fidela du, eta zerbitzu mota hori beharrezkoa da gutako askorentzat, iaz kontatu genizuenez. Zorionez, badira alternatibak, baina albisteak haserrea piztu zuen.\nProtokolo irekien eta sistema ezberdinen interkonexioaren arloan ere atzera egin du. Google Talk-ek, adibidez, kanpoko beste XMPP erabiltzaileen konexio-eskaerak onartzea galarazi zuen, nahiz eta jasotako kexengatik gero atzera egin zuen. Beranduago, bere txat eta bideokonferentziarako produktu berria Google+ zerbitzuko Hangouts izango zela iragarri zuen, bere protokolo propioa duena eta besteekin konektatu ezin dena. Software libreari dagokionez, Google-k ez du Android-en azken bertsioen kodea libre egin.\nPribatutasunean ere atzerapausoa eman zuen Google-k bere zerbitzu guztietako erabiltzaileen informazioa bateratzean: orain, adibidez, Youtuben anuntzioak erakuts ditzake zure GMail-eko informazioa baliatuz. Ez da gure datuak beste bati ematea bezain larria, baina pribatutasunaren nolabaiteko haustea badago, jende askorentzat zilegi ez dena. Eta diru-irabaziak ere askatasunaren aurretik jarri ditu: mugikor eta tabletetarako aplikazioen Google Play bere dendatik ezabatu ditu nabigatzailean iragarkiak blokeatzen dituzten AdBlock moduko programak.\nAipatutako xehetasun horietako bakoitza anekdotikoa izan liteke Google-ren ibilbide osoarekin konparatzen bada, baina guztiak batera hain denbora gutxian gertatzea joera baten adierazle dira. Agian ez da oraingoz deabrutzat hartzeko adinakoa, akaso oraindik ere jokabide askoz hobea izango du Internet munduko beste enpresa handiek baino... Baina Google jada ez da aingerutxo bat, eta bere betiko jarraitzaile tradizionalen zati handi baten baldintzarik gabeko sostengua galdu du, zalantzarik gabe.\netiketak: Elhuyar aldizkaria, informatika, Google, Google Wave, RSS


Mutrikura, azkenera arte borrokatzera doa Aloña - Goiena.eus\nJaitsiera postuetatik ihes egiteko borrokan Aloña Mendik (33 puntu) Elgoibar du kontrario gertukoena (37), eta oraindik arriskuan daude 39na puntu dituzten Touring, Beti Gazte eta Vasconia. Horrek esan gura du, talde horietako edozein gainditzeko oñatiarrek geratzen diren bi partiduak irabazi behar dituztela –Elgoibarren eta Zarautzen kontra–, eta ondoren, besteen akatsen zain egon behar dutela. Zaila da, oso zaila, baina ez da ezinezkoa, eta domekan Vasconiaren kontrako garaipen lehiatuak (1-0, Unai Gilen golaz) erakutsi zuen oñatiarrak dena emateko gertu daudela. Broma gutxi egon zen berdegunean, eta bihar (15:15) bosgarren dagoen Mutrikuk ez du partidua intentsitate berdinarekin jokatuko; hor Aloña Mendik ezin du parekorik izan. Bada, harmailetan zaleen babesa izateko klubetik autobusa jarri dute; 14:15ean abiatuko dira Ibarrako geltokitik, eta txartelak Aloña Mendi tabernan egongo dira salgai egubakoitzera arte. Mondra eta UDA etxean


Iparraldearen baitezpadako metamorfosi ekologikoaren alde | Enbata\nAccueil / Articles / Comprendre / Focus / Iparraldearen baitezpadako metamorfosi ekologikoaren alde\n« Le vert est dans le fruit\nLurrama, baitezpadakoa eta bazterrezina »\nPar Enbata | Publié : 08/11/2019\nBizi! mugimenduak Ipar Euskal Herrian 2020ko Herriko Etxeetako hauteskundeen karietara hautagai izanen diren zerrendei metamorfosi ekologikoaren Ituna helaraziko die. Horren helburua, zerrenda horiek trantsizio ekologikoaren arloan engaiamendu anbiziotsuak hartzea da. Itunari oihartzun gehiago emaiteko, petizio bat sarean izenpetzen ahal da.\nPetizio batek sustengatzen duen Itun berri bat\nEuskal altermundialistek 2020ko Herriko Etxeetako hauteskundeen karietara hautagai izanen diren zerrendei erakutsiko dieten Ituna aurkeztu dute sare sozialetan eta hedabideei. Zerrendak engaiatu beharko dira, hautatuak badira, Herriko Etxe eta Elkargoan 7 neurri ausart datorren agintaldian plantan ezartzera. Horren bidez, trantsizio ekologikoa datozen hauteskundeetako gai zentral bat izan dadin, Bzi! elkarteak nahi du, Ipar Euskal Herriko jendartea mobilizatu, bereziki Itunaren sustenguzko petizio baten bidez. Guttienez 2500 izenpetze bildu nahi dituzte COP25aren hasiera aitzin, hots, 2019ko abenduaren 2a aitzin. Karia horretara, elkarteak presentatuko du 2014ko Herrietako azken bozen karietara Herriko Etxeek hartu engaiamenduen obratzeari buruzko jarraipenaren bilana.\nMugikortasun eztiak, energia berriztagarriak, elikadura biologikoa eta tokikoa, energiaren menperatzea, hondakinen kudeaketa, euskoaren garapena eta Klima Planaren deklinatzea aurtengo aipagaietan dira. Biziren aburuz, datozen hauteskundeen emaitzak erabakigarriak izanen dira, zeren Herrietako hautetsiek tokian berean ekiteko hainbat kontrol tresna baitituzte. 2020-2026 denboraldia erabakigarria izanen da beroketa klimatikoaren kontrako borrokan. Elkarteak ondorioz, bere esku diren medio guzien erabiltzeko xedea du, ekologia hauteskunde hauetako gai bazterrezina izan dadin.\nBizik, 2014ko hauteskundeetarako hautagai ziren zerrendei jada eskaini zien Itun bat eta Trantsizio Energetiko eta ekologikorako Tresna Kutxa bat. Haietarik 30, Ipar Euskal Herriko biztanleen hiru laurdenak ordezkatzen dituzten herrietan hautatuak izan ziren, hainbat neurriren hartzerat engaiatu ondoren. Bizi! elkarteak garaian jarraipen batzorde bat antolatu zuen, hautetsiek hartu engaiamenduekin lotuak ziren zein ekintza zehatz gauzatzen zituzten ikusteko. 2014 eta 2020 artean, 4 jarraipen txosten argitaratu ditu batzorde horrek 30 herrien engaiamendu gauzatzeen aitzinamenduaren aztertzeko.\n2020ko Herrietako hauteskundeen lehen eta bigarren itzulian, Bizik deia luzatuko die hautesleei, beren botza eman aitzin begira dezaten, hautagai zerrendek metamorfosi ekologikoaren Ituna izenpetu ote duten.


Gertuago.eus tokiko merkataritzaren eta ostalaritzaren erakusleiho bilakatu da - Usurbil - Noaua.eus\nGertuago.eus tokiko merkataritzaren eta ostalaritzaren erakusleiho bilakatu da\nNoaua Aldizkaria 2021-07-13 18:08\nFase berrian sartu da Gertuago.eus webgunea: deskontudun bonuak eskaintzetik tokiko merkataritzaren eta ostalaritzaren erakusleiho izatera pasatu da. Horixe izango baitu helburu: herriko merkatariek eta ostalariek egiten dituzten eskaintzak ezagutaraztea. Oraingoz, 15 lokalekin abiatu dute fase berria, eta pixkanaka gero eta gehiago erakustea da asmoa. Webguneaz gain, sare sozial propioak izango ditu aurrerantzean Gertuagok: Twitterren, Facebooken eta Instagramen.\nGertuago.eus webguneak hainbat atal ditu. Batetik, merkatari eta ostalari guztiak bilduko dituena, bakoitzaren atari propiora sarbidea emango duena. Bestetik, azken eskaintzen berri emango duena: establezimendu guztietako eskaintzak kontuan izanda, berrienak erakutsiko dituena, denak batera. Horrez gain, tokiko merkataritzarekin zein ostalaritzarekin zerikusia duten albisteen atala ere izango du. Establezimendu bakoitzaren atariek horien kokalekua, kontakturako datuak eta deskribapena jasotzeaz gain, eskaintzen dutenaren katalogo propioa izango dute. Hurbilagoko kide diren establezimenduek hori adierazteko bereizgarri bat izango dute.\nHerriko merkatari eta ostalarien erakusleiho izateaz gain, aterki ere izan dadin nahi dute. Hau da, haiek antolatutako edo haiekin zerikusia duen oro Gertuago markaren pean egingo dute, establezimenduak Hurbilago elkarteko kide izan zein ez. Aurrerago, webgunearen bidez euren produktuak saltzeko aukera eskaintzea da asmoa, baina oraingoz ez dute aukera hori aktibatu.


Ez dut kenduko pultsera. BECera sartzerakoan jarri ziguten. Lanzaroteko hoteletan bezala. Baina ez ziguten esan noiz kendu. Ahaztu egin zitzaien hainbeste oharren artean. Harrigarria nola bete genituen denak. “Ez erre, mesedez”. Eta bertsolariek ere kasu egin zieten. “Ahalik eta gutxien mugitu, mesedez”. Eta bati motxilatik zerbeza lata bat ateratzea, mugimendu debekatu eta ezinezkoa egiten zitzaion. Txalo zaparraden zain latak irekitzeko. Euskaldun zintzoen baladak abestu genituen. Habaneran.\nIgandeko mezetara gindoazen inpresioa izan nuen. Ez formalidadeagatik bakarrik. XXI. mendean gordetzen dugun euskal errito bakarrenetakoa baita auzolan inbidiagarriz antolatutako bertso-finala, Leroy Merlin, McDonalds eta IKEAk gotortutako BEC koadrikulatuan. Terapeutikoa da oso finala euskaldunon nortasun krisiak gainditzeko, sinesmena indartzen du Ortzi jainkoan, taldetasuna elikatzen, negar egitera eraman zaitzake eta kantuan ere jartzen zaitu. Orain zutik, orain eserita. Elkarri maite dugula esaten. Orain, maitasuna da bide bakarra. Badakizue.\nAurtengoa halere, ederra bai baina motela iruditu zait. Goiza ukitzeko modukoa: lodian leun, tentsioz gainkargatua. Ezustekorik gabe, eguna lehertuko zuen danbatekorik gabe, aurreikusitako gidoia idatzi zen. Irabazten hasita ezin izan zuen Amets Lujanbiok irabazi. Ez baitago 22na egiterik jolasa baino gehiago jokoa nagusitzen den kirolean. Nik koadrilakoekin egindako porran Beñat Gaztelumendi jarri nuen txapeldun. Ez baita notizia Ametsek txapela irabazi izana.\nHemendik lau urtera izango dira sorpresak. Amets ikusten dut txapela defenditzen baina gainerako guztiak berriak izango dira. Pentsio planik gabe jubilatuko direlako aurtengo finalista asko. Beñat izan ezik. Martxa berean, minimalismora makurtutako gai tragikoek jarraituko dute 4 urte barru ere, oraindik eta minimalago. Irudikatzen dut Amets txapela defenditzen, hitz bakarreko gaiak entzuten: “Badator” edo “Bego” edo “Biz”. 3 bertso nahi duzun neurri eta doinuan.\nEdo ez. Finala jokatu daiteke neguan izan beharrean udaberriko hego haizetan, tragediatik baino komediatik gertuago, BECen izan beharrean Nafarroako Erriberako lautadaren batean, mauka motzetan eta txankletetan, kartzelako lanik gabe, sarrera doan, transzendentzia guztiak kenduta, umoretik eta irribarretik. Serioegiak izateko tentazioetatik urrun.\nBitartean, euskara salbu ikusi edo ez, bizarra mozten segituko dut. Baina ez dut kenduko pultsera. Beñatek txapela jantzi artean.\nEz dago besterik2013-12-08\nAlboan nahi zaituztet2013-12-30


Familia barruko zaintzaileentzat ere, ikastaroak | Gizartea | Berria\nBide berri bat abian da Gipuzkoan; mendekoak etxean zaintzeagatik ematen den laguntza jasotzeko, mendekoen etxekoek ikastaro bat egin behar dute, hamasei ordukoa. Ez dute denek ongi hartu: kexu dira hainbat sendi. Gipuzkoako Diputazioan diote, ordea, oro har, ongi doazela. Ikastaroari esker, zaintzarekin lotutako hainbat aldagai biluzten ari direla azaldu du Gizarte Politiketako Departamenduko teknikari Zorione Benedictok: esaterako, generoarena. «Senarrak, semeak... Paperetan zaintzaile izendatutako gizonezkoak %30 inguru dira». Horietako hainbatek benetako zaintzan duten lekua, ordea, kolokan ikusi dutela onartu du Matia Institutuko —ikastaroak ematen ditu— ordezkari Erkuden Aldazek: «Deiak jaso izan ohi ditugu. Esan digute: 'Ikastaro horretara, emazteak joan behar du'». Aldazekin ari da Aiora Gomez. Argi du: ikastaroaren ardatzetako bat da zaintzaileei irakastea beren burua zaintzen. «Horrexek dakar hobeto zaintzea». Ikasleetako bat izan da Garbiñe Sarasua. Aitaren zaintzailea da. 81 urte ditu hark. «Orain dela gutxira arte ondo egon da». Zaintza behar du orain, eta gero eta lotuagoa du alaba. «Garbiñe, Garbiñe, Garbiñe...». Deika du: inoiz esperoko ez lukeen eran. «Ikastaroa ondo etorri zait; motza ere egin zait. Laguntza handia da».


Leioako Udala - Garapenerako lankidetzarako laguntzak esleitu dira\nIgandea, 2020ko Urriaren 25a\n2020-10-09 Garapenerako lankidetzarako laguntzak esleitu dira\nLeioako Udalak, Gizarte Ongizate arlotik, dagoeneko esleitu ditu garapenerako lankidetza-proiektuak finantzatzeko diru-laguntzak; zehazki, bederatzi izan dira diru-laguntza jasotzeko aurkeztu eta onartu diren proiektuak. Horiek guztiak garapen bidean dauden herrialdeetako emakumeen arreta eta ahalduntzeak markatzen ditu.\nGuztira, 161.394,70 euro erabili dira bederatzi proiektu ezberdinetarako, bakoitzak ez baitu 18.000 euro baino gehiago jasoko.\nAurkeztutako proiektuek lehentasunezko laguntza ematen diete kolektibo ahulei, hala nola garapen bidean dauden herrialdeetako emakumeei (nekazarien populazioa, herri indigenak eta mehatxupean dauden gutxiengo etnikoak).\nNazioarteko Elkartasunak Guatemalako indarkeria matxistari arreta integrala emateko emakume indigenen teknologiarako sarbidea du ardatz. Lagunartean, kaqchikel emakume maiaren antzinako jakintzetatik eskubideak eskatzearen alde lan egingo du. Mundubat Fundazioak "langileak, zerbitzari ez direnak" izeneko proiektu bat aurkeztu du. Zabalketa Nigeriako landa-inguruneko emakumeen jabekuntza komunitarioan zentratuko da, eta Manos Unidas, berriz, murrizketan eta abandonuan lan egingo du. Mauritanian, Vicente Ferrer fundazioak saneamenduko etxebizitza duin bat lortzea du helburu, genero-ikuspegitik. Elkarcreditek El Salvadorren egingo du lan, nekazarien elikadura-subiranotasunaren alde. Medicusmundi Bizkaiak Hondurasen egingo du lan, emakumeen, gazteen eta haurren gaitasunak sendotuz eta San komunitateko edateko uraren sistemak hobetuz. Azkenik, Bakearen Aldeko Lankidetza Batzarrak edateko uraren sarbidea hobetuko du Jordaneko baserrian, Guatemalan.